Flora kan Europa - pinapabakal an mga tulang asin pananom - KPR - Kaburunyogan nin mga Paratanom\nSa ngonyán, nakakatípon kamí nin mga tùlang asín mga pananóm sa kahagadán (siring man mga parte kan pananóm – halimbáwà mga sebulyas, mga gutol, mga meristematikong tisyu, polen asbp.) gikan sa dakól sa 4000 espesyo nin mga pananóm gikan sa 19 Europiyanong mga nasyon.\nSa ngonyán, nakakatípon kamíi sa minasunód na mga nasyon: Austriya, Bulgarya, Tsekya, Alemanya, Espanya, Finlandya, Gran Britanya, Kroasya, Hungriya, Lituanya, Latbya, Montenegro, Masedonya, Polonya, Portugal, Serbya, Romanya, Slobinya, Slobakya\nPig-aandamán mi: Albanya, Bosnya asin Hersegobina, Belarus, Estonya, Pransya, Suisa, Italya, Kosobo, Norwey, Suesya, Ukranya\nLagatikon tanganing magdakula an mapa\nKaya mi na magtípon an gabós na espesyo sa mga lugar na iní sa saímong kahagadán. Alágad, daí kamí minatípon nin mga inaatamánan na espesyo asin idtóng mga gikan sa pamilya nin orkids (Orchidaceae).\nPoón kan 2002, nasusuplay kami nin manlain-láin na mga Europiyanong pananóm taon-taón sa mga paratánom sa laóg asin luwás kan nasyon siring man sa mga darakúlang komunidad, kompanyan pamparmasya asin para sa pampagkadúnong na pagsaligsíg.\nAn Panahon nin Gulayan sa Europa poón Marso sagkod Oktobre. Pig-aáni an mga tùlang poón Agosto sagód Septyembre, asín amay pa an piráng espesyo. Minataó kamí nin kasigurohán nin 2 taón para sa mga patambóan an tùlang. Igwá nin mga tùlang kan piráng espesyo sa bilog na taón, alágad kadaklán kan mga espesyo pigtitípon sa kahagadán. Kun naghahánap ka kan anó man gikan sa europa, yaon ka sa tamang lugar! Hanápon kamí asín maaráman an saray, halagá asín an mga termino kan pagsusuplay.\nNakakasuplay kamí kan gabós na parte kan pananóm siring man – mga tùlang, sebulyas, mga gutol, mga meristematikong tisyu, polen asbp. Nagpapatalúbò man kamí nin manlaen-laen na espesyo sa patalubóan asín ipigsusuplay an mga iní bilang mga pisóg o mga bàgong tambóng pananóm para sa pakyáwan.\nNagtataó kamí nin diskwento sa mga parapakyáw. Saróng Phytotosanitary Certificate asín Certificate of Origin kan mga pananóm nyamò an samóng ipigtataó sa kahagadán.\nPàno makakuá nin espesyo kan Europeanong Flora\n1. Magpadará sa samô nin sarong e-koreo (marháy bàgo an Abril) na igwáng lista kan mga kinakaipúhan na espesyo asín paki ibá an minasunód na detalye:\n- An mga kinakaipúhan mong produkto (mga tùlang, mga pananóm, mga sebulyas, mga gutol asbp.)\n- An kwantidad (kun piráng pidaso, gramo o kilo nin mga tùlang; piráng pidaso nin mga pananóm, mga gutol...)\n- kun igwá ka nin anó man na espesyal na kinakaipúhan (sirin bagá, iibá dapat an datos nin lokalidad, o mga tùlang gikan sa particular na nasyon saná o mga tùlang na titipónon gikan sa manlaenlaen na lugar o nasyon asbp.)\nKun naghahánap ka nin sarong particular na espesyo na daí nasambítan sa websityo, asín sigurado ka na an natural na palíbot yaon sa sarô sa mga nasyon kun saen kamí nagtitípon, pakí paarámon tabì kamí kan Latin na pangáran kainí.\n2. Papadarahán nyamò iká nin e-koreo kan lista kan mga espesyo na:\n- Maipapadará nyamò tulos sa saímo huli ta igwá kamíng saráy-saray kan mga iní o sa tanóman (mahihilíng mo iní sa tiendahan nyamò o sa samóng banko)\n- Makakatípon o makakapatalúbò kamí sa sunód na tig-init – kun daí nin saráy-saray kan kinakaipúhan na espesyo o daí kainí sa tanóman\nSa enot na pipilían, mapadará man kamí nin sarong lista kan presyo saímo (an samóng presyo minaibá poón 0.50-1.50 Euro para sa sarong patós nin mga tùlang). Kun akóon mo an alók nyamò, an saímong order ipapadará saímo paká kuahá tulós nyamò kan bayad mo.\n3. Koleksyon sa espesyal na kahagadán\nAn mga espesyo na daí makukuá sa sarayán, titipónon sa espesyal na kahagadán. Sasaráyon nyamò an saímong mga kinakaipúhan sa samóng tambóbong nin kaaramán asín aabotón nyamò iká paká tipóna mi kan kinakaipúhan na mga espesyo, siring man kan mga presyo kainí. An mga presyo sosog sa aktwal na gastos sa pagtípon kan mga tùlang, paglínig kan mga tùlang así tamáng pag-isi kan mga espesyo (kun komplikado an klasipikasyon kan espesyo).\nKun daí nyamò matitípon an mga kinakaipúhan na espesyo sa presenteng panahón (sagkod sa katapusán kan Nobyembre), daí nyamò iká papaarámon kainí asín popondohón nyamò an saímong kinakaipúhan sa samóng tambóbong nin kaaramán.\nLista nin espesyo na samong natitipon\nDaí mahánap an mga tùlang o mga pananóm na boót mo sa samóng lista? Paaráma kamí kan saímong kinakaipóhan asín poprobaran mi na isuplay an mga iní.\nHuring niribayan 25.1.2020


Ano an hiling kan mga Kristyano manongod sa paghogot? Ano an sinasabi kan Biblia manongod sa paghogot?\nHapot: Ano an hiling kan mga Kristyano manongod sa paghogot? Ano an sinasabi kan Biblia manongod sa paghogot?\nSimbag: Limang (5) tawo an sinambit kan Biblia na naghogot: Abimelech (Mga Hokom 9:54), Saul (1 Samuel 31:4), Ahithopel (2 Samuel 17:23), Zimri (1 Mga Hade 16:18), asin si Hudas (Mateo 27:5). Sinda mga mararaot asin parakasalang tawo. Ang iba ikinokonsidera si Samson na naghogot (Mga Hokom 16:26-31), alagad an katoyohan ni Samson iyo an gadanon an mga Filisteos, bakong an saiyang sadiri. An paghogot pareho kan pag gadan – pag gadan sa sadiri. Dios sana an pwedeng magdesisyon kun nuarin asin kun pano magagdan an sarong tawo.\nSosog sa Biblia, an paghogot bako an madeterminar kun an tawo makakalaog sa langit. Kun an bakong ligtas na tawo maghogot, garo niya man lang pinadali an saiyang pagduman sa impyerno. An tawong naghogot mapapaimpyerno huli sa pagsikwal niya kan kaligtasan sa paagi ni Kristo, bakong huli ta siya naghogot. Ano an sinasabi kan Biblia manongod sa sarong Kristyano na naghogot? An Biblia nagtutukdo na pag an sarong tawo totoong nagtubod ki Kristo, siya garantisado nin buhay na dae nin kasagkodan (Juan 3:16). Sosog sa Biblia, maaaraman kan Kristyano na mayong pagduwaduwa na siya igwa nin buhay na dai nin kasagkodan (1 Juan 5:13). Mayong ano man na bagay an makakasuhay kan sarong Kristyano sa pagkamoot kan Dios (Roma 8:38-39). Kun mayong anoman na bagay an pwedeng makapagsuhay kan Kristyano sa pagkamoot ni Dios, pati na an paghogot dai makakasuhay kan Kristyano sa pagkamoot nin Dios. Si Hesus nagadan sa pagbayad kan gabos tang kasalan, kun an sarong totoong Kristyano, sa panahon nin pagatake espiritwal asin kaluyahan, naghogot, kasalan iyan alagad an kasalan na iyan kaibahan nang binayadan asin hinugasan kan dugo ni Kristo.\nAn paghogot sarong dakulang kasalan tumang sa Dios. An Biblia nagsasabi na an paghogot pareho kan pag gadan; ini sala. Dapat tang pagdudahan an pagtubod kan sarong tawo na nagsasabing siya Kristyano alagad siya naghogot. Mayong sirkumstansya an pwedeng gamiton na rason tanganing an sarong Kristyano maghogot. An Kristyano inapod na mabuhay para ki Kristo asin an desisyon kun nuarin siya magagadan nakadepende sa Dios asin sa Dios sana. An 1 Corinto 3:15 sarong magayon na bersikulo manongod sa kun ano an mangyayari sa sarong Kristyano na naghogot: “Kun an gibo nin siisay man matotong, siya mawawaran: alagad siya man sana maliligtas, alagad siring baga sa hale sa kalayo.”


Magbikol Kita | MK Videos\nMamuot sa tataramon na Bikol sa paagi kan Magbikol Kita. Saro ining online show na nag-aadal kan mga detalye asin agi-agi kan magayon na Bikol. Kaibahan an host, parasurat, asin Bikol culture advocate na si Vic Nierva, katuyuhan kan Magbikol Kita na makatabang sa mga paratukdo, mga estudyante, asin mga naggagamit kan dilang Bikolnon, urog na irarom na programang mother tongue-based multi-lingual education (MTB-MLE).\nPara sa anuman na hapot dapit sa tataramon na Bikol, mag-email sa [email protected]. Dalanon an iba pang Magbikol Kita episodes, mag-subscribe sa samuyang social media channels.\nMagbikol Kita © 2020 Reserbado an gabos na karapatan


Rasyo - Wikipedia\nAn rasyo kan laba sa langkaw nin istandardong-depinisyong telebisyon\nSa matematika, an rasyo (Ingles: ratio; Spanish: razón) iyo pagkukumpara nin duwang bilang na dapit sa pagkumpara kan halaga nin enot na bilang sa halaga kan ikaduwang bilang. Halimbawa, kun may walong aranghita asin anom na lemonsito sa sarong mangkok nin prutas, an rasyo kan aranghita sa lemonsito iyo walo sa anom (8:6 na parehas sa rasyo na 4:3). Huli kaini, an rasyo kan lemonsito sa aranghita iyo 6:8 (o 3:4) asin an rasyo kan aranghita sa kabilogang halaga kan prutas iyo 8:14 (o 4:7).\nAn mga bilang sa sarong rasyo iyo pupuwedeng magin dakol nin anumang klase, arug kan bilang nin tawo o bagay, o arug kan mga pagsukol nin laba, gabat, oras, asbp. Sa kadaklan nin konteksto, limitado an parehas na bilang sa pagigin positibo.\nPupuwedeng gamiton an sarong rasyo sa pagtao nin duwang minabilog na bilang na pigsusurat bilang "a sa b" o "a:b", o sa pagtao nin halaga kan saindang kabangaan a⁄b. An pantay na kabangaan kaparehas kan pantay na rasyo.\nHuli kaini, pupuwedeng hilingon an sarong rasyo bilang kapid na pagpakarhay nin numero, bilang sarong praksyon kun sain an enot na bilang sa numerador asin an ikaduwang bilang sa denominador, o bilang an halaga na pigheheras kan praksyon. An mga rasyo na nabibilang na pigtatao kan mga (dae-sero na) natural na bilang iyo mga rasyunal na bilang, asin minsan, natural na bilang. Kapag pigsusukol an duwang kantidad nin kaparehas na yunit, na madalas na nangyayari, an saindang rasyo iyo sarong bilang na mayong dimensyon. An kabangaan kan duwang kantidad na pigsusukol nin mga lain na yunit iyo inaapod na rate.\nKinua sa "https://bcl.wikipedia.org/w/index.php?title=Rasyo&oldid=209322"\nHuring binago an pahinang ini kaitong 13 Hulyo 2021, alas 13:55.


CASURECO III nangangapudan na nin ayuda sa pribadong sector - BICOL STANDARD | Bicol News\nHome News CASURECO III nangangapudan na nin ayuda sa pribadong sector\nCASURECO III nangangapudan na nin ayuda sa pribadong sector\nIRIGA CITY—Ibiniklad na kan Camarines Sur III Electric Cooperative (CASURECO III) an mga kasakitan na kinakahampang kan manehamiento.\nIni saindang ipinahayag sa ginibong Stakeholders Consultative Meeting kan manlaen-laen na sector asin ahensya gikan sa mga banwaan sa Rinconada sa University of Saint Anthony (USANT) Audio Visual Room kasoodmang hapon.\nAn tolong problema iyo an mga kautangan na lampas na sa kakayahang bayadan, receivables na gikan sa mga consumidores, asin an systems loss.\nIni an tolong dahilan kun tano uminabot na sa 1.2 billion pesos an kautangan kan cooperatiba sa mga supplier asin iba pang mga ahensya.\nSabi pa kan manehamiento, igwa sinda nin walong opsyon na puede ser makaresolba sa mga inaatubang na problema.\nAn mga ini iyo an pinag-aapod na joint venture, investment management contract, management contract, operation and maintenance contract, special equipment and material lease agreement, concession agreement, merger, asin consolidation.\nAlagad, an walong opsyon na ini pinagdudahan kan mga nag-atendir ta an mga ini suboot bakong solusyon sa problema.\nKadakol man sa mga nag-atendir an nagtao nin mga suhestyon.\nKaiba na digdi sinda Atty. Santiago Ortega, an president kan USANT, na interesado na makipagcompetensya sa CASURECO III sa servicio kan kuryente.\nMientrastanto, an joven na negociante na si Solomon Ngo, nagtao man kan suhestiyon na cooperative o full government takeover.\nSi Alcalde Rey Lacoste kan Buhi nagsabi man na pwedeng an LGU an magibo nin temporaryong paagui sa pag-garantiya sa mga supplier.\nNagkontra man sa pagsasapribado kan cooperatiba an iba pang mga personalidad na nag-atender.\nInako kan manehamiento kan CASURECO III na an problema garo na helang na kanser na mayo nan in bulong.\nAn orolay lalong naging tensyonado ta an San Miguel Energy Corporation (SMEC) dai na nagtogot na dai na mabayadan an kautangan kan cooperatiba hasta sa Lunes, fecha 9 kan Marso.\nAn SMEC nagpahayag na na puputulan nin kuryente an CASURECO III sa fechang nasambit.\nKatakod pa kaini, maski an National Electrification Administration (NEA), nagsabi na dai na kaini kayang asumiron an problema, ta igwa pa ngani nin utang sainda an CASURECO III.—Report ni Jun Oyales, BBS-DWLV\nCASURECO III nangangapudan na nin ayuda sa pribadong sector Reviewed by Bicol Standard on Friday, March 06, 2015 Rating: 5


Taano ta Tinotogotan nin Dios an Pagdusa? — Watchtower ONLINE NA LIBRARYA\nTaano ta Tinotogotan nin Dios an Pagdusa?\nTAANO TA GRABE AN PAGDUSA?\nPINALATAW AN SARONG MAHALAGANG MARHAY NA ISYU\nTAANO TA HALOYON?\nPAANO NINDO GAGAMITON AN REGALO NA GIKAN SA DIOS?\nAno an Sinasabi kan Bibliya?An Torrengbantayan Nagpapahayag kan Kahadian ni Jehova (Pampubliko)—2017\nTaano ta Tinotogotan nin Dios an Pagsakit?Kaaraman na Minagiya Pasiring sa Buhay na Daing Katapusan\nKun Taano ta Madali Nang Matapos an Gabos na PagsakitAn Torrengbantayan Nagpapahayag kan Kahadean ni Jehova—2007\nAn Dios daw an dahelan kan pagdusa sa kinaban?\nAnong isyu an pinalataw sa hardin nin Eden?\nPaano hahaleon nin Dios an mga epekto kan pagdusa nin tawo?\n1, 2. Anong klaseng pagdusa an inaatubang nin mga tawo ngonyan, na nagigin dahelan na an dakol maghapot nin ano?\nPAKATAPOS nin teribleng ralaban sa sarong nasyon na nababanga huli sa guerra, an rinibong sibilyan na babae asin aki na nagkagaradan ilinobong sa sarong kotkot para sa lagdoan na paglobong na napapalibotan nin saradit na krus. Ini an nakasurat sa kada krus: “Taano?” Kun beses iyan an hapot na pinakamakolog sa boot. Iyan an makamomondong ihinahapot nin mga tawo kun huli sa guerra, kalamidad, helang, o krimen, nagadanan sinda nin inosenteng mga namomotan, naraot an saindang harong, o nag-aagi sinda nin grabeng pagdusa sa iba pang mga paagi. Gusto nindang maaraman kun taano ta nangyayari sa sainda an siring na mga trahedya.\n2 Taano ta tinotogotan nin Dios an pagdusa? Kun si Jehova Dios makapangyarihan sa gabos, mamomoton, madonong, asin makatanosan, taano ta pano-pano nin pagkaongis asin inhustisya an kinaban? Napag-isip-isip na daw nindo mismo an manongod sa mga bagay na ini?\n3, 4. (a) Ano an nagpapaheling na bakong sala na maghapot kun taano ta tinotogotan nin Dios an pagdusa? (b) Ano an saboot ni Jehova manongod sa karatan asin pagdusa?\n3 Sala daw na maghapot kun taano ta tinotogotan nin Dios an pagdusa? An iba naghahadit na an siring na paghapot nangangahulogan na bakong igo an saindang pagtubod o na sinda nagpapaheling nin kadaihan nin paggalang sa Dios. Minsan siring, kun nagbabasa kamo nin Biblia, maheheling nindo na an maimbod, matatakton sa Dios na mga tawo may kaagid na mga hapot. Halimbawa, si propeta Habacuc naghapot ki Jehova: “Taano ta pinapaheling mo ako sa nakakadanyar, asin nagpaparaheling ka sa kariribokan? Asin taano ta igwa nin pananalakat asin kadahasan sa atubangan ko, asin taano ta nangyayari an disgusto, patin taano ta may mapait na paglalaban?”—Habacuc 1:3.\nTataposon ni Jehova an gabos na pagdusa\n4 Inanggotan daw ni Jehova an maimbod na propetang si Habacuc huli sa siring na mga paghapot? Dai. Imbes, iiniba nin Dios an sinserong mga tataramon ni Habacuc sa ipinasabong na rekord sa Biblia. Tinabangan man sia nin Dios na magkaigwa nin mas malinaw na pakasabot sa mga bagay-bagay asin nin orog na pagtubod. Gusto ni Jehova na gibohon sa saindo an siring man kaiyan. Girumdomon, itinotokdo kan Biblia na “sia may pagmakolog sa saindo.” (1 Pedro 5:7) Naoongis an Dios sa karatan asin sa ibinubunga kaiyan na pagdusa nin orog nanggad kisa siisay man na tawo. (Isaias 55:8, 9) Kun siring, taano ta grabe an pagdusa sa kinaban?\n5. Anong mga dahelan kun beses an itinatao tanganing ipaliwanag an pagdusa nin tawo, alagad ano an itinotokdo kan Biblia?\n5 An mga tawo sa manlaenlaen na relihion nagdolok sa mga namomoon sa relihion asin paratokdo ninda tanganing ihapot kun taano ta grabe an pagdusa. Sa parate, an simbag iyo na kabotan nin Dios an pagdusa asin na haloy na nia kaidtong dineterminaran an gabos na bagay na mangyayari, kaiba an makaturotristeng mga pangyayari. Sinasabi sa dakol na misteryoso an mga paagi nin Dios o na pinapapangyari niang magadan an mga tawo—dawa mga aki—tanganing makaibanan nia sinda sa langit. Pero siring kan nanodan nindo, si Jehova Dios dai noarin man nagpapangyari nin maraot. An Biblia nagsasabi: “Harayong gumawe an tunay na Dios nin may karatan, asin gumawe nin daing hustisya an Makakamhan sa Gabos!”—Job 34:10.\n6. Taano ta nasasala an dakol na tawo na ibasol sa Dios an pagdusa sa kinaban?\n6 Aram daw nindo kun taano ta nasasala an mga tawo na ibasol sa Dios an gabos na pagdusa sa kinaban? Sa dakol na kaso, binabasol ninda an Dios na Makakamhan sa Gabos huli ta naghohona sinda na sia talaga an namamahala sa kinaban na ini. Dai ninda aram an simple alagad mahalagang katotoohan na itinotokdo kan Biblia. Nanodan nindo an katotoohan na iyan sa Kapitulo 3 kan librong ini. An talagang namamahala sa kinaban na ini iyo si Satanas na Diablo.\n7, 8. (a) Paano ipinapabanaag kan kinaban an personalidad kan namamahala dian? (b) Paanong an pagkabakong sangkap nin tawo asin an “panahon asin pagkanorongod” nakakontribwir sa pagdusa?\n7 An Biblia malinaw na nagsasabi: “An bilog na kinaban namumugtak sa kapangyarihan kan maraot.” (1 Juan 5:19) Kun iisip-isipon nindo, bako daw na rasonable iyan? Ipinapabanaag kan kinaban na ini an personalidad kan dai naheheling na espiritung linalang na ‘nanlalagalag sa bilog na ineerokan na daga.’ (Kapahayagan 12:9) Si Satanas maongison, manloloko, asin maringis. Kaya an kinaban, na impluwensiado nia, pano nin pagkaongis, panloloko, asin karingisan. Iyan an sarong dahelan kun taano ta grabe an pagdusa.\n8 An ikaduwang dahelan kun taano ta grabe an pagdusa iyo na, siring kan tinokar sa Kapitulo 3, an katawohan bakong sangkap asin makasalan poon pa kan pagrebelde sa hardin nin Eden. An makasalan na mga tawo may tendensiang magdinaogan para sa pagdominar, asin ini nagbubunga nin mga guerra, pan-aapi, asin pagdusa. (Eclesiastes 4:1; 8:9) An ikatolong dahelan nin pagdusa iyo an “panahon asin pagkanorongod.” (Eclesiastes 9:11) Sa sarong kinaban na bako si Jehova an may pagprotehir na Namamahala, an mga tawo puedeng magdusa huli ta sinda nanongod na nasa sarong lugar sa panahon na may remalaso duman.\n9. Taano ta makakasierto kita na may marahay na dahelan si Jehova sa pagtogot na magpadagos an pagdusa?\n9 Nakakarangang maaraman niato na dai pinapapangyari nin Dios an pagdusa. Bako sia an responsable sa mga guerra, krimen, pan-aapi, o maski sa natural na mga kalamidad na iyong dahelan kan pagdusa nin mga tawo. Pero, kaipuhan niatong maaraman, Taano ta tinotogotan ni Jehova an gabos na pagdusang ini? Kun sia an Makakamhan sa Gabos, may kapangyarihan siang pondohon iyan. Kun siring, taano ta dai nia iyan ginigibo? An mamomoton na Dios na namimidbid niato siertong may marahay na dahelan.—1 Juan 4:8.\n10. Ano an kinuestion ni Satanas, asin paano?\n10 Tanganing maaraman kun taano ta tinotogotan nin Dios an pagdusa, kaipuhan niatong balikan an panahon kan magpoon an pagdusa. Kan sutsutan ni Satanas si Adan asin Eva na makisuway ki Jehova, naglataw an sarong mahalagang kuestion. Dai kinuestion ni Satanas an kapangyarihan ni Jehova. Dawa si Satanas nakakaaram na daing sagkod an kapangyarihan ni Jehova. Imbes, kinuestion ni Satanas an deretsong mamahala ni Jehova. Paagi sa pag-apod sa Dios na putikon na ipinapanguri an marahay sa saiyang mga sakop, sinahotan ni Satanas si Jehova na sarong maraot na namamahala. (Genesis 3:2-5) Ipinasentido ni Satanas na mas mapapakarhay an katawohan kun mayo an pamamahala nin Dios. Ini pag-atake sa soberaniya ni Jehova, an saiyang deretso na mamahala.\n11. Taano ta dai na sana linaglag ni Jehova an mga rebelde sa Eden?\n11 Si Adan asin Eva nagrebelde tumang ki Jehova. Garo man sana sinabi ninda: ‘Dai niamo kaipuhan si Jehova bilang Namamahala sa samo. Kaya niamong gumibo nin sadiri niamong desisyon kun ano an tama asin sala.’ Paano mareresolberan ni Jehova an isyung iyan? Paano nia matotokdoan an gabos na intelihenteng linalang na sala an mga rebelde asin na an saiyang paagi iyo an talagang pinakamarahay? Tibaad may magsabi na maninigo kutanang linaglag na sana nin Dios an mga rebelde asin nagpoon giraray. Alagad ipinahayag ni Jehova an saiyang katuyohan na panoon an daga nin mga aki ni Adan asin Eva, asin gusto nia na sinda mag-erok sa sarong daganon na paraiso. (Genesis 1:28) Pirmeng inootob ni Jehova an saiyang mga katuyohan. (Isaias 55:10, 11) Apuera kaiyan, an pagpara sa mga rebelde sa Eden dai makakaresolber sa kuestion na pinalataw mapadapit sa deretsong mamahala ni Jehova.\n12, 13. Iilustrar kun taano ta tinogotan ni Jehova si Satanas na magin an namamahala sa kinaban na ini asin kun taano ta tinogotan nin Dios an mga tawo na pamahalaan an saindang sadiri.\n12 Estudyaran niato an sarong ilustrasyon. Imahinaron an sarong maestro na itinotokdo sa saiyang mga estudyante kun paano an solusyon sa sarong depisil na pagkuenta. An sarong madonong alagad rebeldeng estudyante naghihingako na sala an ginagamit na solusyon kan maestro sa pagkuenta. Ipinapasentido na daing kakayahan an maestro, nag-iinsistir an rebeldeng ini na may aram siang mas marahay nanggad na solusyon sa pagkuenta. An nagkapirang estudyante naghohona na tama sia, asin sinda nagin mga rebelde man. Ano an maninigong gibohon kan maestro? Kun papaluwason nia sa klase an mga rebelde, ano an magigin epekto sa ibang mga estudyante? Bako daw na maniniwala sinda na tama an saindang kaklase asin an mga uminayon sa saiya? An gabos na iba pang estudyante sa klase tibaad mawaran nin paggalang sa maestro, na iniisip na sia natatakot na mapatunayan na sala. Alagad ano kun togotan kan maestro an rebelde na ipaheling sa klase kun paano nia gigibohan nin solusyon an pagkuenta.\nMas kualipikado daw an estudyante kisa sa maestro?\n13 An ginibo ni Jehova nakakaagid sa ginibo kan maestro. Girumdomon na an kalabot bako sanang an mga rebelde sa Eden. Minilyon na anghel an nagmamasid. (Job 38:7; Daniel 7:10) An paagi ni Jehova sa pagresolber sa pagrebelde may dakulang epekto sa gabos na anghel na idto asin pag-abot nin panahon sa gabos na intelihenteng linalang. Kaya ano an ginibo ni Jehova? Tinogotan nia si Satanas na ipaheling kun paano kaini papamahalaan an katawohan. Tinogotan man nin Dios an mga tawo na pamahalaan an saindang sadiri sa irarom kan paggiya ni Satanas.\n14. Anong pakinabang an ibubunga kan desisyon ni Jehova na togotan an mga tawo na pamahalaan an saindang sadiri?\n14 Aram kan maestro sa satong ilustrasyon na sala an rebelde asin an mga estudyante na kakampi kaini. Alagad aram man nia na an pagtao sa sainda nin oportunidad na probaran na patunayan an saindang sinasabi pakikinabangan kan bilog na klase. Kun pumaltos an mga rebelde, maheheling kan gabos na onestong estudyante na an maestro an solamenteng kualipikado na mangenot sa klase. Masasabotan ninda kun taano ta pakatapos kaiyan hahaleon kan maestro an siisay man na rebelde sa klase. Kaagid kaiyan, aram ni Jehova na makikinabang an gabos na sadiosan an pusong tawo asin anghel sa pakaheling na puminaltos si Satanas asin an saiyang mga kapwa rebelde asin na dai kayang pamahalaan kan mga tawo an saindang sadiri. Siring ki Jeremias kan suanoy, manonodan ninda an mahalagang marhay na katotoohan na ini: “Aram kong marhay, O Jehova, na bakong kapot nin daganon na tawo an saiyang dalan. Bakong kapot nin tawong naglalakaw dawa an paggiya sa saiyang lakad.”—Jeremias 10:23.\n15, 16. (a) Taano ta tinogotan ni Jehova an pagdusa na magpadagos nin haloyon? (b) Taano ta dai inolang ni Jehova an mga bagay na siring baga kan makatatakot na mga krimen?\n15 Pero taano ta tinogotan ni Jehova an pagdusa na magpadagos nin haloyon? Asin taano ta dai nia inoolang na mangyari an maraot na mga bagay? Bueno, isip-isipon an duwang bagay na dai gigibohon kan maestro sa satong ilustrasyon. Enot, dai nia popogolan an rebeldeng estudyante na iatubang an saiyang solusyon. Ikaduwa, dai tatabangan kan maestro an rebelde na patunayan na tama an saiyang solusyon. Kaagid kaiyan, isip-isipon an duwang bagay na pinagmarhay ni Jehova na dai gibohon. Enot, dai nia pinogolan si Satanas asin an mga kakampi kaini sa paghihingoang patunayan na tama sinda. Sa siring kinaipuhan na palihison an panahon. Sa rinibong taon na kasaysayan nin tawo, naprobaran kan katawohan an gabos na klase nin pamamahala sa sadiri, o gobyerno nin tawo. An katawohan nakagibo nin mga pag-oswag sa siensia asin iba pang linya, alagad padagos an paggrabe kan inhustisya, kadukhaan, krimen, asin guerra. An pamamahala nin tawo napatunayan na ngonyan na bakong mapanggana.\n16 Ikaduwa, dai tinabangan ni Jehova si Satanas na pamahalaan an kinaban na ini. Halimbawa, kun oolangon nin Dios an makatatakot na mga krimen, bako daw na garo man sana pinapatunayan nia na tama an mga rebelde? Bako daw na tatawan nin Dios nin dahelan an mga tawo na mag-isip na kaya gayod nin mga tawo na pamahalaan an saindang sadiri na mayo nin kapahapahamak na mga resulta? Kun si Jehova huminiro sa siring na paagi, sia magigin kasapakat sa sarong kaputikan. Minsan siring, “dai mangyayaring magputik an Dios.”—Hebreo 6:18.\n17, 18. Ano an gigibohon ni Jehova manongod sa gabos na danyos na resulta kan pamamahala nin mga tawo asin kan impluwensia ni Satanas?\n17 Pero kumusta man an gabos na nagin danyos durante kan halawig na pagrebelde tumang sa Dios? Maninigong girumdomon niato na si Jehova makakamhan sa gabos. Kun siring, kaya niang haleon asin talagang hahaleon nia an mga epekto kan pagdusa nin katawohan. Siring kan nanodan na niato, hahaleon an epekto kan paglaglag sa satong planeta paagi sa paggibong Paraiso kan daga. Hahaleon an mga epekto nin kasalan paagi sa pagtubod sa atang na pantubos ni Jesus, asin mababaliktad an mga epekto nin kagadanan paagi sa pagkabuhay liwat. Sa siring gagamiton nin Dios si Jesus “tanganing laglagon an mga gibo kan Diablo.” (1 Juan 3:8) Gabos ini papangyayarihon ni Jehova sa tamang-tama nanggad na panahon. Maoogma nanggad kita na dai sia huminiro tolos, huli ta an saiyang pasensia nagtao sato kan oportunidad na manodan an katotoohan asin paglingkodan sia. (2 Pedro 3:9, 10) Mientras tanto, an Dios aktibong naghahanap nin sinserong mga nagsasamba asin tinatabangan sindang tagalan an ano man na pagdusa na tibaad agihan ninda sa purisaw na kinaban na ini.—Juan 4:23; 1 Corinto 10:13.\n18 An nagkapira tibaad mag-isip-isip, Dai daw kutana nangyari an gabos na pagdusang ini kun linalang nin Dios si Adan asin Eva sa paagi na sinda dai puedeng magrebelde? Tanganing masimbag an hapot na iyan, kaipuhan na girumdomon nindo an mahalagang marhay na regalo na itinao ni Jehova sa saindo.\nTatabangan kamo nin Dios na tagalan an pagdusa\n19. Anong mahalagang marhay na regalo an itinao sato ni Jehova, asin taano ta maninigo niatong pahalagahan iyan?\n19 Siring kan sinabi sa Kapitulo 5, an mga tawo linalang na may libreng kabotan. Nasasabotan daw nindo na mahalagang marhay na regalo iyan? An Dios naggibo nin dai mabilang na mga hayop, asin an mga ini sa pangenot naghihiro huli sa naturalesa. (Talinhaga 30:24) An mga tawo nakagibo nin mga robot na puedeng iprogram tanganing sumunod sa gabos na pagboot. Magigin maogma daw kita kun ginibo kita nin Dios na siring kaiyan? Dai, naoogma kita na igwa kita nin katalingkasan na pumili kun magigin anong klaseng tawo kita, kun ano an magigin pamumuhay niato, kun kiisay kita makikikatood, asin iba pa. Ikinakaogma tang marhay na igwa kita nin igong katalingkasan, asin iyan an gusto nin Dios na mapasato.\n20, 21. Paano niato puedeng gamiton an regalo na libreng kabotan sa pinakamarahay na paaging posible, asin taano ta maninigo na gustohon niatong gibohon iyan?\n20 Si Jehova dai interesado sa paglilingkod na napipiritan. (2 Corinto 9:7) Sa pag-ilustrar: Ano an orog na makakapaogma sa sarong magurang—an pagsabi nin sarong aki na “Namomotan ko kamo” huli ta pinagbotan siang sabihon iyan o an sueltong pagsabi nia kaiyan na odok sa puso? Kaya an hapot, Paano nindo gagamiton an libreng kabotan na itinao sa saindo ni Jehova? Ginamit ni Satanas, Adan, asin Eva an libreng kabotan sa pinakamaraot na paaging posible. Hinaboan ninda si Jehova Dios. Ano an gigibohon nindo?\n21 May oportunidad kamong gamiton an makangangalas na regalo na libreng kabotan sa pinakamarahay na paaging posible. Puede kamong makiayon sa minilyon na nanindogan sa kampi ni Jehova. Pinapagayagaya ninda an Dios huli ta sinda aktibong nakikikabtang sa pagpatunay na si Satanas putikon asin daing kuenta bilang namamahala. (Talinhaga 27:11) Puede man nindong gibohon iyan paagi sa pagpili kan tamang pamumuhay. Ipapaliwanag ini sa sunod na kapitulo.\nAn Dios bakong an dahelan kan maraot na mga kamugtakan sa kinaban.—Job 34:10.\nPaagi sa pag-apod sa Dios na putikon asin pagsabing ipinapanguri Nia an marahay sa Saiyang mga sakop, kinuestion ni Satanas an deretsong mamahala ni Jehova.—Genesis 3:2-5.\nGagamiton ni Jehova an saiyang Aki, an Namamahala sa Mesiyanikong Kahadean, tanganing taposon an gabos na pagdusa nin tawo asin haleon an mga epekto kaiyan.—1 Juan 3:8.


Tanom Ning Pili - goBicol.com\nTanom Ning Pili\nThis topic contains 18 replies, has 12 voices, and was last updated by 118300428754645101682 3 years, 3 months ago.\nDecember 29, 2008 at 9:45 PM #104250\nSa sirong kan mga pili panoon mo nin cacao, mas mahal ini kisa cafe.\nDecember 29, 2008 at 8:33 PM #104239\nMabalos Bikolanong Layas, Maogma ako ta dai man palan ako nasala sa pagtanum ko kan pili. Ma 9 anyos na an edad ngunian. Maski paru-pano dai nasayang an panahon. Keep posting tabi dakul an saimong natatabangan.\nDecember 29, 2008 at 6:45 PM #104228\nSalamatsa pag-unabi, an pili iyo man an saru na mapagkukuwaan nin pagbuhay kan mga Bikolano, alagad dai na pagparahalaton an pagbunga kaini, ini puede na maging source kan resin na pig-eexport sa ngunyan ta ini ginagamit sa pag-gibo nin perfume, laen kan pang-amak, pangmakot. Dapat daing impurities tanganing dai ma-reject.\nDecember 27, 2008 at 8:57 PM #104104\nDahilan sa insentibo kan gobyerno na libre sa buwis an mga dagang may tanum na Pili, nagpatanum ako ning Pili kan anyo 2000. Kun tama an pagka girumdom ko, libre gayud su similya asin an delivery. Sa herac nin mahal na Diyos, nakapag patanum gayud kami kaitonin mga perang ribong poon. Kan 2005, igua ng nagbubunga ki manaru-saro, pero arog kan aram ta uminagi sa duwang makusog na bagyo. Na sentrotalaga an sakuyang lugar kaya sabi kan katiwala ko, 5% daa an nagkagaradan asin an iba nagkaturumba pero nag talubo man giraray.\nSigon sa paliwanag sakuya kaito kan mga nakaka-aram an Pili daa dakul an pakinabang na sigurado kong naipaliwanag na satuya kan mga torsido ni Bikolanong Layas.\nKun kamo man tabi iguang aram… paki share man tabi sa torsidong ini. Gabos po tabi welcome.


Apektado na an organisasyon kan Communist Party of the Philippines/New People’s Army (CPP/NPA) sa Kabikolan sagcod na pilay na an saindang operasyon huli kan mga nagsusurokong suportadores, regular na armadong rebeldeng NPA asin nagagadan sa mga encuentro sa soldados kan 9th Infantry Division kan Philippine Army sa Bicol.\nIyan an mga pahayag ni Army Capt. John Paul Belleza, opisyal na parataram kan 9th ID na may base sa Camp Elias Angeles, San Jose, Pili, Camarines Sur.\nDawa na ngani igwa pang natatadang sadit na grupo alagad lakma na an saindang organisasyon asin nawawaran pang mga dekalibreng armas matapos isuko sa soldados kan gobierno.\nSa saindang datus, segun ki Belleza sobra na sa 1,000 na communist terrorist group (CTGs) asin labi na sa sangatos (100) regular na miembros asin maabot man sa sangatos na mga nakumfiscar asin sinukong mga armas.\nKan nagtalikod na taon 2020 maabot sa 500 na CTGs an nagsuruko sa soldados kan 9th ID sa Masbate, ngunian na taon igwa pang mga hale sa Sorsogon, Albay, Camarines Sur, Catanduanes asin Camarines Norte, sabi pa kan 9th ID.\nMga sinuko asin nakumfiscar na mga armas kan soldados kan 9th ID sa rebeldeng NPA. (Capt. J.P. Belleza)\nAn CTGs bako lang miembros kan NPA alagad kabale na digdi si mga kumunista, National Democratic Front, mass organization sa mga comunidad siring kan Sanggay ng Partido sa Localidad.\nPasalamat an 9th ID sa Bicol na dakulang bagay an kooperasyon kan mga residentes sa barangay sa pagtabang contra sa ano man na operasyon kan rebeldeng grupo.\nAn NPA nagdadanay sa Filipinas sa laog na nin labi sa 50 taon asin admitido kan 9th ID na mayo pa sindang madeclarang ‘‘insurgency free’’ alagad kadaklan mga nasa klasifikasyon bilang ‘‘manageable’’.\nAn pagcrear ni Presidente Rodrigo Duterte kan National Task Force to End Local Communist o NTF-ELCAC nakakatabang sa kampanya kan gobierno laban sa insurhencia.\nSa paagi kan NTF-ELCAC, an gobierno igwang programa kan Enhanced Comprehensive Local Integration Program (E-CLIP) sa mga dating kumunistang rebelde nganing tabangan sinda na makabalik sa normal na pagbuhay sagcod na maging produktibo sa saindang mga comunidad.


Ano an Paglaom Para sa Sakong mga Apuon? Bubuhayon Daw Liwat Sinda?\nTEMA SA COVER Sarong Pangglobong Epidemya\nTEMA SA COVER Ano an Paghiling nin Diyos sa Pagsigarilyo?\nAno an Paglaom Para sa Sakong mga Apuon?\nARUGON AN SAINDANG PAGTUBOD Nakaya Niya an Grabeng Kamunduan\nAn Torrengbantayan | Hulyo 2014\nBASAHON SA Afrikaans Albanian Aleman Amharic Arabic Armenian Aymara Bicol Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Efik Español Estonian Ewe Finnish Ga Georgian Greenlandic Griego Guarani Gun Haitian Creole Hapon Hebreo Hiligaynon Hungarian Igbo Iloko Indonesian Ingles Italiano Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Koreano Lingala Lithuanian Luganda Luo Macedonian Malagasy Maltese Maya Moore Myanmar Ndebele Nepali Ngabere Norwegian Nyaneka Nzema Ossetian Pangasinan Papiamento (Aruba) Papiamento (Curaçao) Polish Portuguese Pranses Punjabi Quechua (Bolivia) Romanian Ruso Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Sranantongo Swahili Swahili (Congo) Swedish Tagalog Tahitian Tatar Thai Tigrinya Tshiluba Tsonga Turkish Twi Ukrainian Umbundu Uzbek Venda Vietnamese Xhosa Yoruba Zande Zulu\nSARONG kontrobersiyal na headline an nagluwas kaidto sa The Chosun Ilbo, sarong diyaryo sa Korea. Naghapot iyan: “‘Kahanga-hangang Shim Cheong,’ na Mayong Aram Dapit ki Jesus—Yaon sa Impiyerno?”\nDakul an naintriga sa headline na iyan huling sa sarong istorya sa Korea, si Shim Cheong sarong namumutan na marhay na daraga na isinakripisyo an buhay tanganing tabangan an saiyang ama na buta. Haloy na siyang hinahangaan nin dakul. Sa katunayan, ibinibilang si Shim Cheong sa Korea na ehemplo nin sarong marahayon na aki.\nPara sa dakul, bakong makatanusan asin nakakauyam pa ngani na an arog kaiyan karahay na tawo papadusahan sa impiyerno huli sana ta dai siya nabunyagan bilang Kristiyano. Saro pa, sinasabing nangyari an istorya bago pa nakaabot sa baryo ninda an mensahe manungod sa Cristo.\nKaiba sa artikulo an interbiyu sa sarong lider nin relihiyon. Hinapot siya kun baga napaduman sa impiyerno an mga nagadan na dai nagkaoportunidad na makanuod manungod ki Jesus. An simbag niya? “Dai ta aram. Iniisip mi na lang na may plano an Diyos [para sa mga tawong ini].”\nKAHAGADAN PARA SA KALIGTASAN\nAn The New Catholic Encyclopedia nagsasabi: “Kaipuhan an pagpabunyag tanganing maligtas. Arog kan sinabi ni Cristo, kun an sarong tawo dai mamumundag giraray sa tubig asin Espiritu Santo, dai siya makakalaog sa Kahadian nin Diyos (Jn 3.5).” Huli kaini, may mga naniniwala na an mga nagadan na dai nabunyagan napapaduman sa nagkakalayong impiyerno o nagsasakit sa ibang paagi.\nPero para sa iba, bako nanggad makatotoohan an paniniwalang ini. Minilyon na tawo an nagadan na mayong kaaram-aram sa Bibliya. Tama sana daw na pasakitan sinda nin daing katapusan? Ano an sinasabi kan Bibliya manungod digdi?\nAN PAGLAOM NA IPINANUGA KAN BIBLIYA\nMalinaw na ipinapahiling sa Bibliya na dai binabaliwala nin Diyos an mga tawong daing aram sa saiyang mga kahagadan. Sinisigurado sa sato kan Gibo 17:30: “Pinasipara [nin Diyos] an mga panahon nin pagkaignorante.” (An Banal na Biblia) Kun siring, ano an paglaom na itinatao kan Bibliya sa mga nagadan pero dai nagkaoportunidad na makanuod manungod sa Diyos?\nAno an kahulugan kan panuga ni Jesus: “Ika makakaibahan ko sa Paraiso”?\nMakukua ta an simbag sa sinabi ni Jesus sa saro sa mga kriminal na nagadan kataid niya. Sinabi kan lalaki ki Jesus: “Girumduma man ako kun ika yaon na sa saimong Kahadian.” Ano an simbag ni Jesus: “Totoong sinasabi ko sa saimo ngunyan, ika makakaibahan ko sa Paraiso.”—Lucas 23:39-43, NW.\nNanunuga daw digdi si Jesus na masakat sa langit an lalaki? Dai. An lalaki dai man “namundag giraray” sa tubig asin espiritu, na kahagadan tanganing makalaog sa Kahadian kan langit. (Juan 3:3-6, NW) Imbes, nanuga si Jesus na an kriminal mabubuhay giraray sa Paraiso. Huling Judio, posibleng pamilyar an lalaki sa Paraiso sa daga—an hardin nin Eden—na ilinadawan sa inot na libro sa Bibliya. (Genesis 2:8) An panuga ni Jesus nagtao sa lalaki nin siguradong paglaom na mabubuhay siya liwat pag nagin Paraiso na an bilog na daga.\nSa katunayan, nanunuga an Bibliya nin ‘pagkabuhay liwat kan mga matanos asin bakong matanos.’ (Guibo 24:15) An mga “bakong matanos” iyo idtong mga dai nakaabot sa matanos na pamantayan nin Diyos huling mayo sindang aram sa kabutan nin Diyos. Bubuhayon ni Jesus an “bakong matanos” na kriminal na nakaulay niya, saka an minilyon, o posibleng binilyon na iba pa na nagadan na dai nakaaram kan mga pamantayan nin Diyos. Dangan, sa Paraisong daga, tutukduan sinda manungod sa mga kahagadan nin Diyos, asin magkakaoportunidad sinda na patunayan na namumutan ninda an Diyos paagi sa pagsunod sa mga pagbuot niya.\nPAG BINUHAY NA AN MGA BAKONG MATANOS\nPag binuhay na liwat an mga bakong matanos, huhukuman daw sinda base sa mga ginibo ninda bago sinda magadan? Dai. Sinasabi sa Roma 6:7: “Idtong nagadan butas na sa kasalan.” Buot sabihon, an mga bakong matanos na nagadan na bayad na sa saindang mga kasalan. Kaya, huhukuman sinda base sa gigibuhon ninda pagkabuhay liwat sa sainda, bakong sa ginibo ninda huli sa kadaihan nin pakaaram bago sinda magadan. Paano sinda makikinabang digdi?\nPagkabuhay liwat, magkakaoportunidad an mga bakong matanos na manudan an mga ley nin Diyos, na ihahayag pag binuksan na an simbolikong mga rolyo. Dangan, huhukuman sinda ‘suno sa saindang mga gibo’—kun baga sinusunod ninda o dai an mga ley nin Diyos. (Kapahayagan 20:12, 13) Para sa kadaklan na bakong matanos, bako ini an ikaduwa kundi an inot asin tunay na pagkakataon ninda para magkamit nin buhay na daing katapusan digdi sa daga paagi sa pakanuod asin paggibo kan kabutan nin Diyos.\nNakatabang sa dakul na tawo an katukduan na ini sa Bibliya na maibalik an pagtubod ninda sa Diyos. Saro diyan si Yeong Sug na pinadakulang debotong Katoliko asin may mga kapamilyang padi. Pangarap niyang magin madre, kaya naglaog siya sa kumbento. Dai nahaloy, naghali siya ta nadisganar siya sa mga nahihiling niya duman. Saka dai niya maako an doktrina nin nagkakalayong impiyerno huling para sa saiya, bakong makatanusan asin bakong mamumuton na pasakitan an mga tawo sa nagkakalayong impiyerno.\nDangan, ipinahiling ki Yeong Sug nin sarong Saksi ni Jehova an mga tataramon na ini hali sa Bibliya: “An mga buhay nakakaaram na sinda magagadan, alagad an mga gadan mayo ni anong pakaaram; dai na sinda nin tandan.” (Qohelet [Parahulit] 9:5, An Banal na Biblia) Tinabangan siya kan Saksi na masabutan na dai man pinapadusahan sa impiyerno an mga apuon niya. Imbes, sinda garo sana nagtuturog asin naghahalat nin pagkabuhay liwat.\nHuling aram niya na dakul pang tawo an dai nakakaaram kan katotoohan sa Bibliya, isinapuso ni Yeong Sug an sinabi ni Jesus sa Mateo 24:14: ‘Ining ebanghelyo nin Kahadian ihuhulit sa bilog na kinaban sa pagpatotoo sa gabos na nasyon; asin dangan madatong an katapusan.’ Ngunyan, ihinuhulit na man niya an maugmang bareta asin isinasabi sa iba an magayon na paglaom niya na hali sa Bibliya.\n‘AN DIYOS DAI NAGPAPALAIN’\nSinasabi sa sato kan Bibliya na ‘an Diyos dai nagpapalain nin mga tawo. Alagad sa arin man na nasyon, an natatakot saiya asin naggigibo nin katanusan iyo an inaako niya.’ (Guibo 10:34, 35) Ini an perpektong hustisya na maaasahan ta gabos sa Diyos na ‘namumuot sa katanusan asin sa hustisya.’—Salmo 33:5, An Marahay na Bareta Biblia.\nHulyo 2014 | Ano an Paghiling nin Diyos sa Pagsigarilyo?\nAN TORRENGBANTAYAN Hulyo 2014 | Ano an Paghiling nin Diyos sa Pagsigarilyo?


ALMA TSAPTER 10\nSi Lehi naggikan ki Manasseh --- Ipinag-estorya ni Amulek an garo anghel na pagsugo na atamanon niya si Alma --- An mga pangadyeon nin mga matatanos nagkakausa sa mga katawohan na maliligtas --- An mga bakong matatanos na abogado asin mga huwes iyo an nagpamugtak nin pundasyon nin kadestrosohan kan mga katawohan.\nNgonian iyo ini an mga tataramon na ipinagbalangibog ni Amulek sa mga katawohan na yaraon sa kadagaan nin Ammonihah, na nagsasabi:\n2 Ako si Amulek; ako an akeng lalake ni Giddonah, na iyo an akeng lalake ni Ishmael, na iyo an mako-apo ni Aminadi; asin iyo man sanang Aminadi na interpretador kan mga isinurat sa paagi kan muro nin Diyos.\n3 Asin si Aminadi iyo an saro sa mako-apo ni Nephi, na iyo an ake ni Lehi, na naghale paluwas sa kadagaan nin Jerusalem, na saro sa mako-apo ni Manasseh, na iyo an akeng lalake ni Joseph na ipinabakal na nagpasiring sa Ehipto sa paagi kan mga kamot kan saiyang mga katugangan.\n4 Asin hilnga, ako saro mang tawo na bakong sadit an reputasyon sa gabos ninda na nakakamidbid sako; iyo, asin hilnga, ako igwa nin kadakul na mga kalahi asin mga amigo, asin ako nagkaigwa nin grabeng kayamanan sa paagi nin kamot kan sakuyang paghihigos.\n5 Daeng pagkukulang, pagkatapos kan gabos na ini, ako dae na nakanuod nin gayo sa mga dalan nin Kagurangnan, asin kan saiyang mga misteryo asin makangangalas na kapangyarihan. Ako nagsasabi na ako mayong gayong pagkaaram kan mga bagay na ini; alagad hilnga, ako napasala, nin huli ta ako nakahiling na gayo kan saiyang mga misteryo asin kan saiyang makangangalas na kapangyarihan; iyo, magin an pag-iingat sa mga buhay kaining mga katawohan.\n6 Daeng pagkukulang, ako nagpatagas kan sakuyang puso, nin huli ta ako inapudan nin kadakul na pagkakataon asin ako habong magdangog; kun kaya ako nakaaram na mapanungod sa mga bagay na ini, alagad ako habong makakanuod; kun kaya ako nagpadagos na nagrerebelde laban sa Diyos, sa karigsokan kan sakuyang puso, magin hanggan sa ikaapat na aldaw kaining ikapitong bulan, sa ikasampulong taon na nagpapamahala kan mga huwes.\n7 Habang ako naglalakaw na tanganing maghiling sa sarong harani na gayong kalahi, hilnga sarong anghel nin Kagurangnan an nagpahiling sakuya asin nagsabi: Amulek, magbalik ka sa sadire mong harong, nin huli ta ika magpapakakan nin sarong propeta nin Kagurangnan; iyo, sarong banal na tawo, na sarong piniling tawo nin Diyos; nin huli ta siya nag-ayuno nin kadakul na aldaw nin huli sa mga kasalanan nin mga katawohan, asin siya sarong nagugutom, asin saimo siyang padadaguson sa saimong harong asin pakakanon siya, asin saiyang bebendisyunan ka asin an saimong harong; asin an biyaya nin Kagurangnan mapapasaimo asin sa saimong harong.\n8 Asin ini nangyaring naglipas na ako nagsunod sa boses kan anghel, asin naglakaw pabalik sa sakuyang harong. Asin habang ako naglalakaw paharani sakong nanagboan an tawo na an anghel ipinagtugon sa sakuya: Saimong padadaguson sa saimong harong --- asin hilnga ini iyo man sana an tawong nagpaparataram sa saindo mapanungod sa mga bagay nin Diyos.\n9 Asin an anghel nagtaram sa sakuya siya sarong banal na tawo nin huli ta sinabi sa paagi nin sarong anghel nin Diyos.\n10 Asin giraray, ako nakaaram na an mga bagay kun saen siya nagpatunay na totoong gayo; nin huli ta hilnga ako nagsasabi sa saindo, na habang an Kagurangnan nabubuhay, na magin siya nagpadara kan saiyang anghel na maghimo na an mga bagay na ini maipahiling sa sakuya; asin ini saiyang ginibo habang ining Alma yaon nag-eerok sa sakuyang harong.\n11 Nin huli ta hilnga, saiyang benindisyunan an sakuyang harong, saiyang benindisyunan ako, asin an sakuyang mga kababaehan, asin an sakuyang mga kaakean, asin an sakuyang ama asin an sakuyang mga kaanak; iyo, magin an bilog kong kalahi saiyang benindisyunan, asin an biyaya nin Kagurangnan napasamuya na uyon sa mga tataramon na saiyang ipinagtaram.\n12 Asin ngonian, kan si Amulek nakapagtaram na sa mga tataramon na ini an mga katawohan nagpoon sa pagkangalas, nahihiling na nagkaigwa nin sobra sa sarong testigo na nagpatunay kan mga bagay kun saen sinda inakusaran, asin man kan mga bagay na paabuton pa sana, na uyon sa espiritu kan propesiya na yaraon sa sainda.\n13 Daeng pagkukulang, nagkaigwa nin iba man sa pag-iriba ninda na nakaisip na maghapot sainda, na sa paagi kan saindang mga padayang mga paagi sinda mapupuwede nindang madakop sa saindang mga tataramon, na tanganing makanagbo nin testigo laban sainda, na tanganing puwedeng maipadara sinda sa saindang mga huwes na tanganing mapupuwede sindang paghuhusgaran na uyon sa ley, asin na tanganing sinda mapupuwedeng paggagaradanon o ikunkon sa prisohan, na uyon sa krimen na saindang magibong maipahiling o maipantestigo laban sainda.\n14 Ngonian iyo idto an mga tawo na gustong destrosohon sinda, na mga abogado, na pinag-upahan o pinagngaranan sa paagi nin mga katawohan na iyo an magpasunod kan ley sa mga pagkakataon kan saindang mga pagdadangog, o sa mga pagdadangog kan mga krimen nin mga katawohan sa atubangan kan mga huwes.\n15 Ngonian an mga abogadong ini may pagkanuod sa gabos na mga arte asin padaya kan mga katawohan; asin ini nangyari na tanganing sinda magin bihasa sa saindang trabaho.\n16 Asin ini nangyaring naglipas na sinda nagpoon sa paghapot ki Amulek, na sa paggibo sainda puwedeng maibaralanggo an saiyang mga tataramon, o magkorontrahan an mga tataramon sa dapat niyang sasabihon.\n17 Ngonian sinda dae pa nakaaram na si Amulek puwedeng nakaaram na gayo kan saindang paribong na mga disenyo. Pero ini nangyaring naglipas habang sinda nagpoon sa paghapot saiya, saiyang napag-isip an saindang mga kaisipan, asin siya nagsabi sa sainda: O kamo na maririgsok asin baralinsot na henerasyon, kamong mga abogado asin mga hipokrito, nin huli ta kamo an nagpapamugtak kan mga pundasyon nin diyablo; nin huli ta kamo nagpapamugtak nin mga silo asin mga patibong na tanganing pagdarakopon an mga banal nin Diyos.\n18 Kamo an nagpapamugtak nin mga plano sa pagbaliktad kan mga dalan nin pagkamatanos, asin magdadara pababa nin kaanggutan nin Diyos sa ibabaw kan saindong mga payo, magin pasiring sa seguradong pagkadestroso kaining mga katawohan.\n19 Iyo, marhay na si Mosiah nagsabi, na iyo an satuyang huring hade, kan saiya na kuta nang ipagbalyo an kahadean, na mayo nin saro na puwedeng ipag-atang ini, na nagin kausa kun tadaw ta ining mga katawohan dapat na pagpapamahalaan sa paagi kan saindong sadireng mga boses --- iyo, marhay na siya nagsabi na kun an panahon mag-abot na an boses kaining mga katawohan iyo an pagpili nin kadaendatahan, iyo ini, na kun an panahon mag-abot na ining mga katawohan magpatihulog pasiring sa kalapasan, sinda magigin hinog nang gayo para sa kapahamakan.\n20 Asin ngonian ako nagsasabi sa saindo na marhay na gibohon nin Kagurangnan na maghusga kan saindong mga kadaendatahan; marhay na gibohon niyang magpapahayag sa mga katawohang ini, sa paagi kan boses nin saiyang mga anghel: Magsolsol kamo, magsolsol, nin huli ta an kahadean nin langit yaon na.\n21 Iyo, marhay na gibohon niyang magpapahayag sa paagi kan boses nin saiyang mga anghel na: Ako magbababa sa pag-iriba kan sakuyang mga katawohan, na igwa nin katarungan asin hustisya sa sakuyang mga kamot.\n22 Iyo, asin ako nagsasabi sa saindo na kun bako sa mga pangadyeon kan mga matatanos, na yaon ngonian sa kadagaan, na kamo kuta na sa ngonian pinagbibisita nin seguradong kapahamakan; pero ini bako sa paagi nin pagbaha, na arog kan nangyari sa mga aldaw ni Noah, alagad nin mangyayari sa paagi nin mga peste, asin kan espada.\n23 Alagad iyo ini sa paagi kan matatanos na kamo pinagligtas; ngonian kun kaya, kun kamo magsisikwal kan mga matatanos gikan sa pag-iriba nindo kaya an Kagurangnan dae magpupugol kan saiyang kamot; pero sa saiyang makuring pagka-anggot siya mag-aabot laban saindo; kaya kamo hahampakon sa paagi nin taggutom, asin sa paagi nin peste, asin sa paagi nin espada; asin an panahon harani nang gayo laen lang na kamo magsosolsol.\n24 Asin ngonian ini nangyaring naglipas na an mga katawohan nagin grabe an kaanggutan ki Amulek, asin sinda nakururahaw, na nagsasabi: An tawong ini naggibong pagbabasang-basang laban sa satuyang ley na husto, asin sa satuyang mga abugado na satuyang pinirili.\n25 Alagad si Amulek pinagbingat an saiyang kamot, asin nagkurahaw nin grabe kakusog sa sainda, nag nagsasabi: O kamo na mga maririgsok asin baliskad na henerasyon, tadaw baya ta nangyari na si Satanas nagkaigwa nin grabe na gayong pamumugol sa saindong mga puso? Tadaw baya ta kamo nagpadara kan saindong mga sadire sa saiya na tanganing siya magka-igwa nin kapangyarihan na mangingibabaw sa saindo, na tanganing bulagon an saindong mga mata, na kamo dae makakasabot sa mga tataramon na pinagtataram, na uyon sa saindang katotoohan.\n26 Nin huli ta hilnga, bako daw na ako nagpatotoo laban sa saindong ley? Kamo dae nakakasabot; kamo nagsasabi na ako nakapagtaram kontra sa saindong ley; alagad dae ko ngani ginibo, pero ako nakapagsabi na pabor sa saindong ley, pasiring sa saindong kondenasyon.\n27 Asin ngonian hilnga, ako nagsasabi sa saindo, na an pundasyon kan kapahamakan kaining mga katawohan iyo na pinagpoonan na ipinaglalatag sa paagi kan daeng katanosan kan saindong mga abugado asin kan saindong mga huwes.\n28 Asin ngonian ini nangyaring naglipas na kan si Amulek nakapagtaram kaining mga tataramon an mga katawohan nagkururahaw laban sa saiya, na nagsasabi: Ngonian kami nakakaaram na an tawong ini sarong ake nin diyablo, nin huli ta siya nagpuputik sa satuya; nin huli ta siya nagkapagtaram nin kontra sa satuyang ley. Asin ngonian siya nagsasabi na siya dae nakapagsabi laban kaini.\n29 Asin giraray, siya nagbasang-basang na kontra sa satuyang mga abudado, asin sa satuyang mga huwes.\n30 Asin ini nangyaring naglipas na an mga abugado nagbugtak kaini sa saindang mga puso na tanganing saindang pagpagiromdomon kan mga bagay na ini laban saiya.\n31 Asin igwa nin saro sa sainda na an pangaran na iyo si Zeezrom. Ngonian siya iyo an nangenotan na akusaran si Amulek asin si Alma, siya bilang saro sa mga mas eksperto sa pag-iriba ninda, na nagkaigwa nin grabe kadakul na kaggibohan sa pag-iriba kan mga katawohan.\n32 Ngonian an obheto kaining mga abugado iyo na makakua nin kapakinabangan; asin sinda nagkikita na uyon sa saindang kaipuhan.\n# posted by Unknown @ 9/23/2005 10:12:00 AM\nALMA TSAPTER 9\nAn mga tataramon ni Alma, asin man an mga tataramon ni Amulek, na ipinagpahayag sa mga katawohan na yaraon sa kadagaan nin Ammonihah. Asin man sinda ipinagkunkun sa prisohan, asin pinagligtas sa paagi nin milagrosong kapangyarihan nin Diyos na yaon sainda, na uyon sa talaan ni Alma. Komponido ini kan Tsapter 9 hanggan 14 inklusibo.\nSi Alma nagsugo sa mga katawohan nin Ammonihah na magsorolsol --- An Kagurangnan magigin maherakon sa mga Lamanita sa mga huring aldaw --- Kun an mga Nephita naghabo sa liwanag, sinda dedestrosohon kan mga Lamanita --- An Ake nin Diyos madali nang mag-abot --- Saiyang tutubuson sinda nagsosolsol asing nagpabunyag asin nagkaigwa nin pagtubod sa saiyang pangaran.\nAsin giraray, ako, si Alma, na pinagsugo nin Diyos na sakuyang ibahon si Amulek asin maglakaw asin magbalangibog giraray sa mga katawohang ini, o an mga katawohan na yaon sa laog kan siyudad nin Ammonihah, ini nangyaring naglipas na habang ako nagbabalangibog sa sainda, sinda nagpoon sa pagkontra sa sakuya, na nagsasabi:\n2 Siisay ka man baya? Naghuhuna ka na kami magtutubod sa patotoo nin sarong tawo, na maski na ngani na siya dapat na magbalangibog sa samuya na an kinaban malipas sana?\n3 Ngonian sinda dae man nakakasabot kan saindang mga tataramon na pinagsasabi; nin huli ta sinda dae nakakaaram na an kinaban minalipas sana?\n4 Asin sinda nagsabi man: Kami dae makakatubod sa saimong mga tataramon kun saimong ipinagpropesiya na ining bantog na siyudad dapat na destrosohon sa laog nin sarong aldaw.\n5 Ngonian sinda dae nakakaaram na an Diyos makakagibo kaining makangangalas na mga gibo, nin huli ta sinda may matagas na mga puso asin tiso an liog na mga katawohan.\n6 Asin sinda nagsabi: Siisay an Diyos, na nagpadara nin bakong dakul na autoridad kundi sarong tawo sana sa pag-iriba kaining mga katawohan, sa pagdeklara sa sainda nin katotoohan kaining dakula asin makangangalas na gma bagay?\n7 Asin sinda nagtirindog na tanganing ibugtak an saindang mga kamot sakuya; pero hilnga, dae ninda naggibo. Asin ako nagtindog na may pusog sa pagdeklara sa sainda, iyo, ako may pusog na nagpatotoo sa sainda, na nagsasabi:\n8 Hilnga, O kamo na marigsok asin balinsot na henerasyon, paano daw nindo nagkarilingawan an tradisyon kan saindong mga ama; iyo, paano kadale na kamo nagkarilingaw sa mga kasugoan nin Diyos.\n9 Dae kamo nakakagiromdom na an satuyang ama, si Lehi, dinara paluwas sa Jerusalem sa paagi nin kamot nin Diyos? Dae daw nindo nagiromdoman na sinda gabos pinangenotan niya na magpasiring sa kaparangan?\n10 Asin kamo dae madalion sanang nagpanlingaw na nagkapirang beses na siya an nagligtas sa satuyang mga ama paluwas sa mga kamot kan saindang mga kaiwal, asin nagpangalaga sainda gikan sa pagkadestroso, maski sa mga kamot kan saindang sadireng mga katugangan?\n11 Iyo, asin kun bako nin huli kan saiyang daeng katampad na kapangyarihan, asin kan saiyang pagkaherak, asin kan saiyang halawig na pagtitios para sa satuya, kita kuta na dae na nakalikaw na mapahamak gikan sa lalawgon kaining kinaban kaidto pang mga nakalipas na ining peryodong panahon, asin baka yaon pa ngonian sa sarong estado nin daeng katapusan na kasakitan asin pagtatangis.\n12 Hilnga, ngonian ako nagsasabi sa saindo na siya nagsugo saindo na magsolsol; asin laen lang kun kamo magsolsol, kamo dae makakapagmana nin kahadean nin Diyos. Pero hilnga, bako lang ini gabos --- siya nagsugo saindo na magsolsol, o siya makuring magdedestroso sa saindo gikan sa lalawgon kaining kinaban; iyo, siya magbibisita saindo sa saiyang kaanggutan, asin sa saiyang makangorongirhat na kaanggutan siya dae maghaharayo.\n13 Hilnga, kamo daw daw nakakagiromdom sa mga tataramon na saiyang ipinagtaram ki Lehi, nagsasabi na: Habang kamo magsusunod sa sakuyang mga kasugoan, kamo mag-aasenso sa kadagaan? Asin giraray ini sinabi pa na: Habang kamo dae magsusunod sa sakuyang mga kasugoan kamo itatapok gikan sa presensiya nin Kagurangnan.\n14 Ngonian ako nagmamawot na kamo dapat na makagiromdom, na habang an mga Lamanita dae nakapagsunod sa mga kasugoan nin Diyos, sinda itinapok gikan sa presensiya nin Kagurangnan. Ngonian satuyang mahihiling na an tataramon nin Kagurangnan napag-araman na sa arog kaining bagay, asin an mga Lamanita ipinagsikwal gikan sa saiyang presensiya, magpoon pa sa kapinunan kan saindang mga kalapasan sa kadagaan.\n15 Daeng pagkukulang na ako nagsasabi sa saindo, na ini mas na pinapabaya para sainda sa aldaw nin paghuhukom kesa para saindo, kun kamo magpapadagos sa saindong kasalanan, iyo, asin mas pang ipinagpabaya para sainda sa buhay na ini kesa para saindo, laen lang kun kamo magsosolsol.\n16 Nin huli ta may kadakul na mga promisa an ipinagtao sa mga Lamanita; ini nin huli sa mga tradisyon kan saindang mga ama na iyo an nagkausa sainda na magin yaon sana sa saindang estado na pagka-ignorante; kun kaya an Kagurangnan magigin pano nin pagkaherak sa sainda asin ipinagpalawig an saindang pagkabuhay sa kadagaan.\n17 Asin sa paabuton na mga panahon sinda dadarahon na makapagtubod sa saiyang tataramon, asin tanganing makaaram kan salang mga tradisyon kan saindang mga ama; asin kadakul sainda an maliligtas, nin huli ta an Kagurangnan magigin maheherakon sa gabos na mag-aapud sa saiyang pangaran.\n18 Alagad hilnga, ako nagsasabi sa saindo na kun kamo magpapadagos sa saindong kadaendatahan na tanganing an saindong mga aldaw dae na magin halawig sa kadagaan, nin huli ta an mga Lamanita ipapadara digde saindo; asin kun kamo dae magsosolsol sinda mag-aabot sa sarong panahon na kamo daeng gayo nag-aaram, asin kamo pagbibisitahon na may seguradong kapahamakan; asin ini magigin pangyayari na uyon sa makuring kaanggutan nin Kagurangnan.\n19 Nin huli ta siya dae magtutugot na kamo mamumuhay sa saindong mga kadaendatahan, sa pagdestroso kan saiyang mga katawohan. Ako nagsasabi sa saindo, Dae; saiya pang tutugutan na an mga Lamanita iyo an madedestroso kan gabos niyang mga katawohan na iyo an pinag-aapud na mga katawohan nin Nephi, kun ini man nanggad posible na sinda magkahurulog pasiring sa mga kasalanan asin mga kalapasan, pagkatapos na magkaigwa nin grabeng liwanag asin sobrang gayong pagkanuod na itinao sa sainda nin Kagurangnan na saindang Diyos;\n20 Iyo, pagkatapos na magin saro sa mga pinagtaw-an nin halangkaw na pabor na mga katawohan nin Kagurangnan; iyo, pagkatapos na pinagtaw-an nin pabor na mas halangkaw kesa lambang ibang nasyon, lahi, dila, o katawohanl; pagkatapos ipinagtao an gabos na mga bagay na ginibong maaraman sa sainda, na uyon sa saindang mga pagmamawot, asin sa saindang pagtubod, asin mga pangadyeon, kan mga bagay na nakaagi na, asin ini ngonian, asin ining paabuton pa sana;\n21 Bilang pinagbisita sa paagi nin Espiritu nin Diyos; bilang nakipag-olay sa mga anghel, asin bilang nakapagtaram na sa paagi nin boses nin Kagurangnan; asin bilang igwa nin espiritu nin propesiya, asin nin espiritu nin pagpapahayag, asin man nin kadakul na mga regalo, an regalo nin pagtataram nin mga dila, asin nin regalo kan pagbabalangibog, asin kan regalo nin Espiritu Santo, asin nin regalo nin pagsalin;\n22 Iyo, asin pagkatapos na iniligtas nin Diyos paluwas sa daga nin Jerusalem, sa paagi kan kamot nin Kagurangnan; na iniligtas gikan sa taggutom, asin gikan sa kahelangan, asin kan gabos na manera nin mga helang sa lambang klase; asin sinda na nagin makusog sa pakigiyera, na tanganing sinda dae nanggad madedestroso; na ipinagdara paluwas sa pagka-uripon sa pana-panahon, asin na ipinagtago asin pinag-ingatan hanggan ngonian; asin sinda pinagpa-asenso hanggan sinda nagin mayayaman sa gabos na manera nin mga bagay---\n23 Asin ngonian hilnga ako nagsasabi sa saindo, na kun an mga katawohang ini, na nakapagresibe nin kadakul nga mga biyaya gikan sa kamot nin Kagurangnan, gumibong maglapas konta sa liwanag asin pagkanuod na saindang naggibong makamtan, ako nagsasabi sa saindo na kun iyo ini an magin kaso, na kun sinda magkahurulog pasiring sa kalapasan, ini magigin harayong gayo na pababayaan para sa mga Lamanita kesa sa sainda.\n24 Nin huli ta hilnga, an mga promisa nin Kagurangnan ipinagtao man sa mga Lamanita, pero bako sindang para sa saindo kun kamo maglalapas; nin huli ta bako daw na an Kagurangnan makusog na nagpahayag nin promisa asin pusog na ipinagtugon, na kun kamo magrerebelde laban saiya na kamo seguradong madedestroso gikan sa lalawgon kan kinaban?\n25 Asin ngonian sa sarog kaining kausa, na kamo dae pagdestrosohon, an Kagurangnan nagpadara kan saiyang anghel na magbisita sa kadakul niyang mga katawohan, ipinagpapahayag sa sainda na kaipuhang magpaduman sinda asin makusog na magkururahaw sa mga katawohang ini, na nagsasabi: Magsolsol kamo, nin huli ta an kahadeaan nin langit yaon na sa harani;\n26 Asin sa dae na kadakul na mga aldaw magpoon ngonian an Ake nin Diyos magpapadigde sa saiyang kamurawayan; asin an saiyang kamurawayan iyo an magigin kamurawayan kan Solong Pinili nin Ama, na pano nin grasya, hustisya, asin katotoohan, pano nin pasensiya, pagkaherak, asin halawig na pagtitios, madalion na makadangog kan mga kinurahaw kan saiyang mga katawohan asin sa pagsimbag kan saindang mga pangadyeon.\n27 Asin hilnga, siya mapadigde sa pagtubos sa sainda na nagpabunyag pasiring sa pagsosolsol, sa paagi nin pagtubod sa saiyang pangaran.\n28 Kun kaya, andama nindo an dalan nin Kagurangnan, nin huli ta an panahon harani nang gayo na an gabos na mga tawo magguguno nin sarong pabuya kan saindang mga kaggibohan, uyon sa bagay na sainda nahimo --- kun sinda nagin matanos sinda magguguno nin kaligtasan sa saindang mga kalag, na susog sa kapangyarihan asin pagliligtas ni JesuCristo; asin kun sinda nagin maraot sinda magguguno nin kondenasyon sa saindang mga kalag, susog sa kapangyarihan asin pagkasakop kan diyablo.\n29 Ngonian hilnga, iyo ini an boses nin anghel, na nagkukurahaw sa mga katawohan.\n30 Asin ngonian, sakuyang namumutan na mga katugangan, nin huli ta kamo sakuyang mga katugangan, asin kamo kaipuhan na kamumutan, asin kamo kaipuhan na magpaluwas nin mga gibo na maninigo para sa pagsosolsol, habang nahihiling na an saindong mga puso grabeng pinatagas laban sa tataramon nin Diyos, asin nahihiling na kamo sarong nagkawarara asin nagkahurulog na mga katawohan.\n31 Ngonian ini nangyaring naglipas na kan ako, si Alma, nakapagtaram na kaining mga tataramon, hilnga, an mga katawohan nagka-aranggot sakuya nin huli ta ako nagsabi sa sainda na sinda sarong matatagas an puso asin sarong tiso an liog na mga katawohan.\n32 Asin man nin huli ta ako nagsabi sa sainda na sinda sarong nagkawarara asin sarong nagkahurulog na mga katawohan sinda nagka-aranggot sakuya, asin nagmawot na maiabot an saindang mga kamot sa sakuya, na tanganing sinda puwedeng makapagpakunkun sako pasiring sa prisohan.\n33 Alagad ini nangyaring naglipas na an Kagurangnan dae nagtugot sainda na saindang madara ako sa panahon na idot asin ipagkunkun ako pasiring sa prisohan.\n34 Asin ini nangyaring naglipas na si Amulek nagdulok asin nagtindog sa atubangan, asin nagpoon man sa pagbalangibog sa sainda. Asin ngonian an mga tataramon ni Amulek dae gabos naisuratl; daeng pagkukulang na an sarong parte kan saiyang mga tataramon naisurat sa librong ini.\n# posted by Unknown @ 9/19/2005 08:31:00 AM


Ghost employees, iba pang isyu pinahimotikan ni Papin\nSinimbag na ni Bise Gobernador Imelda Papin kan Camarines Sur an mga akusasyon kan kampo ni Villafuerte sa social media an isyu sa ghost employees, parating pagpalta sa sesyon regular asin over pricing sa catering services.\nGabos pinahimotikan kan bise gobernador huli ta imposible an ghost employees sa Sanggunian Panlalawigan na siya an namamanyo, perming palta sa kadakle sa sesyon regular mantang an catering services naagi sa mga miembros kan SP asin sa proceso antes nababayadan.\nSa isyu sa mga pagpalta mayong katutuanan an sahot huli ta nag-aatendir siya sa sesyon sa paagi kan virtual mantang ginigibo ngani ini kan mga miembros kan congreso. Si Vokal Romulo Hernandez kan segundo distrito kan Camarines Sur iyo an natukaw na presiding officer mantang an bise gobernador an saiyang presencia sa paagi kan virtual.\nKan dai pa siya na-declara kan candidatura bilang gobernador para sa maabot na eleksyon lokal mayong isyu sa saiya alagad an mga nangyayari ngunian parte na kan politica dai nahahale an mga pakaraot, sabi pa ni Papin.\nNormal sa politica an mga akusasyon orog na an saiyang kalaban sa cargong gobernador iyo si Luigi Villafuerte, aki kan congresista kan segundo distrito kan Camarines Sur, LRay Villafuerte.\nSi Papin opisyal na candidato kan Partido Federal ng Filipinas ni dating senador Bongbong Marcos, presidential candidate sa maabot na eleksyon.\nAn bise gobernador dating magkaibanan kan nakaaging eleksyon lokal kan 2019 alagad magkontra partido na ki Gobernandor Migz Villafuerte.\nAn iba pang mga candidato gobernador iyo si dating 1st district congressman Nonoy Andaya kan Anduyog Party, Ireneo Bongat Jr. na dati nang nagcandidatong sa Sanggunian Panlalawigan kan 2019 asin an negosyante Richard Cabal.


Isyu Nin Pag-Basa\nSiring kan Coronavirus, African Swine Flu, pag-tuga kan bulkan Taal, mga linog sa Mindanao asin iba pang kalamidad bako lang sa Pilipinas kundi sa ibang parte kan kinaban, an isyu kan maluyang pagbasa kan mga estudyante sa Bikol saro man na kalamidad na an nakaka-paruro iyo an pagdutdot kan media na nakakaalarma sa publiko.\nTano ta sa Bikol na gayo sinabi sa bareta kan Philippine Daily Inquirer na 70mil na mga eskwelang Bikolano an maluyang magbasa o dai tataong magbasa.\nEnot, tano ta bakong 80mil, bakong 50mil kundi 70mil na gayo? Ano an batayan?\nSa ibang rona sobra sa 70mil o kulang sa 70mil o gabos marhay magbasa?\nTano ta binabasol tulos an mga paratukdo, an mga magurang, an gadgets, asin an kawaran interes na magbasa kan mga Bikolanong kaakian .\nAn Bikol saro sa bistado na mayong hilig magbasa maski nin peryodiko, libro asin ibang babasahon.\nMayo ngani kita nin aldawan na diyaryo local. Igwa man kan dekada 90 nin Bicol Daily pero dai nagtagal. Igwa lugod nin local dailies sa Mindanao asin Kabisayaan.\nPero kan panahon sabi kan mga paratindang diyaryo, masulong an tindang komiks arog kan Pinoy Komiks, Tagalog Klasiks, Hiwaga, Liwayway, Bulaklak asin, Tiktik. Alagad an gabos na iyan mayo na ngonyan.\nSa mga newstands dakol an naka-display na mga diyaryo local pero dikit an na nababakal. An boot sabihon kulang talaga an parabasa.\nAn duwang halangkaw na opisyales kan Departamento de Edukasyon siring ki Usec. Dads San Antonio asin Direktor Gilbert Sadsad siyempre nagnenegar man asin nagdeklara sa publiko na bako ining totoo.\nNagigiromdoman ko kan ako sadit pa nakanood akong magbasa sa Caton por medyo kan sakuyang ina asin iba pang maestra na dai ngani lisensiyado kan gobyerno. A, E,I,O,U, novena, pangadgion, an iba ngani nasa tataramon na Espanyol nanodan ko asin natuom lalo na an alpabeto.\nPakatapos magprimera kumonyon pagtungtong siete anyos grade one tulos, may dikit na babasahon sa English mas dakol sa Bikol abot grade three. Kasabay na an pagtukdo nin pagsurat, enot molde, sunod tarakod.\nPoon grade four simpleng arithmetic, current events, asin elocution sa English, health and science, social studies, asin Tagalog kaya handa nang mag grade five asin grade six. Andam na para sa high school maguin pan publiko asin pribado.\nIyan an halipot pero maogmang istorya kan edukasyon kan panahon.\nAntes nganing mag tiempo Hapon, an makatapos grade seven, maski dai naka high school pwede nang magtukdo. Matitibay pating maestros y maestras, marhay mag-English, magayon an handwriting, marhay an pagbuhay asin respetado sa kumunidad.\nNgonyan kaya an pag-eskwela pasiring sana sa paghanap trabaho, pag-abroad, magpayaman, mag-asenso.\nLingaw nganing magsalingoy, lingaw nang magkarpentiro, lingaw nang mag-oma. An mga magurag an pagtubod ninda iyo na makatapos pag-eskwela an mga aki pero dai na magbalik sa oma. Kaya an nangyari masyadong materyoso asin pansadiri sana an saindang plano sa buhay.\nAn isyu kan pagbasa bako man sa dapit na tunay na edukasyon ta an tunay na edukasyon kan sarong tao bako lang sa pagka-matali asin listo kundi idtong pag-abot kan panahon may dakula siyang maitatabang sa kapwa, sa kumunidad lalong-lalo na sa gobyerno, sa local o nasyonal.\nAn mas importante pati iyo na bako lang na tatao kitang magbasa nin letra o numero o libro o magazine kundi tatao kitang magbasa sa pag-ultanan kan kada letra, sa likod kan kada numero asin kan mismong futuro na naghahalat bako sana nin sarong tao kundi kan banwaan asin kan kinaban.\nDapat ngani mas tatao kitang magbasa kan Tugon nin Diyos tangan-ing maka-kontribuir kita gabos sa matoninong, magaya-gaya asin asensadong mundo.\nIyan an tunay na edukasyon.


Pagtransportar kan buhay na orig dapat ibawal na kan LGUs - MVA\nAn Meat Vendors Association (MVA) sa Naga City People’s Hall hinahagad na sa lokal na gobierno kan Ciudad nin Naga maging iba pang LGUs na dai na mag-isyu nin special permit sa mga viajero nganing magbakal nin buhay na orig asin i-transportar sa Manila asin sa iba pang rehiyon.\nAn resulta kaini kun dai mapupugolan kan LGUs an apektado iyo an consumedores huli ta halangkaw an presyo mantang kulang an suplay kan hayop.\nIni an mga pahayag sa media ni Ms. Rose Nicolas, president kan MVA sa tahaw kan padagos na paglangkaw kan karning orig sa mercado publico sagcod nadidificilan sinda sa paghanap nin mababakal na bunoon na orig mantang haros trak-trak cada semana an pigtatransportar na hayop na hale sa Naga asin pagtaraig na banwaan.\nApesar kan problema sa suplay nagiging estricto pa sainda an LGU na dapat igwang veterinary permit asin magkua pa nin permiso sa Department of Agriculture sa pagbakal nin buhay na hayop.\nAn rehiyon Bicol apektado kan African Swine Fever (ASF) na saro sa mayor na dahilan kan pagkulang-kulang nin suplay sa mga mercado.\nSa ngunian nagcacantidad na nin Php340 hasta Php350 an cada kilo mientras na si dati nindang ordinaryong parukyano dai na nagbabakal kan karne huli ta nagpara-mahal an presyo.\nAn Department of Agriculture (DA) sa Bicol enot naman nag-aapelar sa LGUs na magpasar nin ordinansa nganing ma-regulate an pagtransportar kan mga buhay na orig hale sa Bicol pasiring sa ibang rehiyon.\nMayong kontrol an DA nganing ibawal an pag-viaje kan ginatos na buhay na orig na trak-trak cada semana nganing darahon sa Manila asin sa iba pang rehiyon.\nSinabi ni Emily Bordado, opisyal na parataram kan DA Bicol na kun dai makokontrol kan LGUs an padagos na pagluwas kan buhay na orig an apektado iyo an suplay kan karne sa mga mercado.\nNapag-aram kan BM an lokal na gobierno pa sana kan Tinambac, Camarines Sur an dai na nag-iisyu nin special permit sa viajero nganing dai ma-apektaran an suplay kan karne sa mercado.


3 NEPHI TSAPTER 10\nNagkaigwa nin katrangkiluhan sa kadagaan sa laog nin kadakul na oras--- An boses ni Cristo nagpromisa na saiyang titiponon an saiyang mga katawohan na arog sa sarong gona na pinagtiripon an saiyang mga siwo--- An mas pinakamatanos na parte kan mga katawohan iyo an pinagpreserba.\nAsin ngonian hilnga, ini nangyaring naglipas na an gabos na mga katawohan nin kadagaan nakadangog kaining mga tataramon, asin nagpatotoo kaini. Asin pagkatapos kaining mga tataramon nagkaigwa nin katrangkiluhan sa kadagaan sa laog nin kadakul na mga oras;\n2 Nin huli ta grabeng gayo an kangangalasan kan mga katawohan na tanganing sinda nagkapurundo sa pagtatangis asin pagbabangkay nin huli sa pagkawarara kan saindang mga kalahi na nagkagaradan; kun kaya nagkaigwa nin katrangkiluhan sa bilog na kadagaan sa laog nin kadakul na mga oras.\n3 Asin ini nangyaring naglipas na igwang nag-abot na sarong boses giraray sa mga katawohan, asin an gabos na mga katawohan nakadangog, asin nagpatotoo kaini, na nagsasabi:\n4 O kamong mga katawohan kaining mga bantog na siyudad na nagkaparara, na mga kamakuapuan ni Jacob, iyo, na kabale sa harong ni Israel, magkapirang beses na Ako pinagtitipon ko kamo na arog sa sarong gona na pinagtitiripon-tipon an saiyang mga siwo sa irarom kan saiyang mga pakpak, asin pinangatamanan kamo.\n5 Asin giraray, magkapirang beses na Ako pinagtitipon ko kamo na arog sa sarong gona na pinagtitiripon an saiyang mga siwo sa irarom kan saiyang mga pakpak, iyo, O kamong mga katawohan kan harong ni Israel, na nagkahurulog; iyo, O kamong mga katawohan kan harong nin Israel, kamo na nag-eerok sa Jerusalem, arog man kamo na nagkahurulog; iyo, magkapirang beses na Ako pinagtitipon ko kamo na arog sa sarong gona na pinag titiripon-tipon an saiyang mga siwo, asin kamo habo nanggad.\n6 O ika na harong nin Israel na sakuyang pinagligtas, nagkapirang beses na Ako pagtitiriponon kamo arog sa sarong gona na pagtitiriponon an saiyang mga siwo sa irarom kan saiyang mga pakpak, kun kamo magsosolsol asin magbalik sa sakuya na may bilog na katuyuhan nin puso.\n7 Pero kun dae, O harong ni Israel, an mga lugar na saindong pinag-eerokan magigin mapungawon sagkod sa panahon nin kautuban kan tipan sa saindong mga ama.\n8 Asin ngonian ini nangyaring naglipas na pagkatapos na an mga katawohan nakadangog kaining mga tataramon, hilnga, sinda nagpoon sa pagtatangis asin pagbabangkay giraray nin huli sa kawaraan kan saindang mga kalahi asin mga ka-aramiguhan.\n9 Asin ini nangyaring naglipas na kaya nangyari sa tulong aldaw an nakaagi. Asin na kaidto sa pagkaagahon, asin an kadikloman nagwara gikan sa lalawgon nin kadagaan, asin an kinaban nagpondo sa pagyuyogyog, asin an mga kagapoan nagpondo sa pagkakabaraak, asin an makangorongirhat na mga agrangay nagporondo na, asin an gabos na makabulingog na kariribokan naglipas na.\n10 Asin an daga nagkabirilog man giraray, na ini iyo man sana; asin an pagmumundo, asin an pagtatangis, asin an an pagbabarangkay kan mga katawohan na naligtas an buhay nagkaporondo; asin an saindang pagmumundo nagin pagkaogma, asin an saindang mga pag-agrangay nagin pag-omaw asin pasasalamat sa Kagurangnan na JesuCristo, an saindang Paratubos.\n11 Asin kaya baya an mga kasuratan nautob na an pinagtararam kan mga propeta.\n12 Asin idtong mas na pinakamatanos na parte kan mga katawohan an nagkariligtas, asin iyo idto sinda na nag-ako sa mga propeta asin dae nanggapo sainda; asin iyo idto sinda na dae nagpabulos nin dugo kan mga banal, an nagkariligtas---\n13 Asin sinda pinagligtas asin dae pinaglubog asin na magkarulubong sa daga; asin sinda dae pinaglamos sa kairaroman kan dagat; asin sinda dae pinagsulo nin kalayo, ni sinda pinaghurulog asin magkarurunot sa kagadanan; asin sinda dae pinagdagit nin buhawi; ni sinda pinagdaog kan parong nin aso asin kan kadikloman.\n14 Asin ngonian, an siisay an nakabasa, tugutan siyang maka-intende; siya na igwang mga kasuratan, tugutan siyang maghanap kan mga ini, asin mahiling asin manumpungan kun an gabos na ining mga kagadanan asin mga kapahamakan sa paagi nin kalayo, asin sa paagi nin aso, asin sa paagi nin mga unos, asin sa paagi nin mga buhawi, asin paagi nin pagbubuka nin daga tanganing resibihon sinda, asin an gabos na ining mga bagay bakong kautuban kan mga propesiya nin kadakul na mga banal na mga propeta.\n15 Hilnga, Ako nagsasabi sa saindo, iyo, kadakul an nagpatotoo kaining mga bagay kan pag-abot ni Cristo, asin pinaggaradan nin huli ta sinda nagpatotoo kaining mga bagay.\n16 Iyo, si propetang Zenos nagpatotoo kaining mga bagay, asin man si Zenock nagtaram manungod kaining mga bagay, nin huli ta sinda nagpatotoo lalo na manungod satuya, na iyo an katadaan kan saindang banhi.\n17 Hilnga, an satuyang ama na si Jacob nagpatotoo man mapanungod sa sarong katadaaan kan banhi ni Joseph. Asin hilnga, bako daw na kita sarong katadaan kan banhi ni Joseph? Asin an mga bagay na ini na iyo an nagpapatunay sa satuya, bako daw na nasusurat sa mga laminang tanso na an satuyang ama na si Lehi an nagdara paluwas sa Jerusalem?\n18 Asin ini nangyaring naglipas na sa paghinapos kan ika-treynta asin apat na taon, hilnga, Ako mapahiling sa saindo na an mga katawohan nin Nephi na pinagligtas, asin man sinda na pinag-apud na mga Lamanita, na pinagligtas, makagibo nin dakulaon na mga pabor na ipinagpahiling sainda, asin darakula na mga biyaya ipinagpabulos sa ibabaw kan saindang mga payo, na tangani baya na sa dae mahaloy pagkatapos na ipagtaas si Cristo pasiring sa kalangitan siya nanggad tunay na nagpahiling kan saiyang sadire sa sainda---\n19 Ipinagpahiling an saiyang hawak sa sainda, asin nagparatukdo sa sainda; asin an rekord kan saiyang ministeryo ipagtatao ngonian asin sa maabot. Kun kaya para sa panahon na ini ako matapos na kan sakuyang mga sinasabi.\n# posted by Unknown @ 5/19/2006 09:44:00 AM


Home / Albay / Daraga / Legazpi City / News / 10 NPA, nagsuko sa Albay\n10 NPA, nagsuko sa Albay\nBicol Standard Newspaper Friday, January 19, 2018 Albay, Daraga, Legazpi City, News\nDaraga, Albay - Sampulong mga aktibong miyembro kan mga rebeldeng New People’s Army (NPA) an suminuko sa tropa kan militar sa probinsiyang ini.\nSa intrivista kan Bicol Standard kay Capt. Jomar Clavel, Civil Military Operation Officer kan 901st Brigade, Phil. Army na nakabase sa Villa Hermosa, Daraga, an sampulong mga rebelde an kumpwesto kan 4 na babae, asin 6 na mga kalalakihan.\n4 suboot sa mga ini an taga Daraga, 3 an mga taga Legazpi, 2 an taga Sorsogon, mantang 1 an gikan sa Camsur.\n1 sa mga ini an sqauad leader, 1 political guide, asin duwang medic.\nKasabay sa pagsuko kan mga ini an mga de kalibreng armas siring kan 3 na M16, 1 na 12 gauge na shot gun, 1 na M79 grenade Launcher, mga Improvised Explosive Device o IEDs, mga bala, asin subersibong mga dokumentos.\nSegun kay Capt. Clavel, nahahandal na suboot kan saindang mga buhay an mga rebeldeng ini sa buhay ninda kaya nagsuko na.\nMaidadagdag pa suboot digdi an padagos na panloloko kan saindang mga lider mantang sinda an nagsasakripisyo asin nahahampang sa peligro.\nHuli kan saindang pagsurender, nakarisibi nin incentibo an mga ini mantang isasairarom pa sa CLIP o Comprehensive Local Integration Program kan gobyerno ngani matawan nin tabang kabuhayan sa saindang pagbabagong buhay.\nSa ngonyan, yaon una sinda sa pangataman kan militar ngani masiguro an saindang salbasyon laban sa mga aktibo pang mga pag iriba.\nSa kabilugan, sa karkulo ni Capt Clavel, nasa 100 pa suboot na pwersa kan NPA an yaon ngonyan sa Albay.\nKatakod kaini, padagos an pangapudan ni Brigd. Gen. Alden Juan Masagca, commander kan 901st brigade, sa mga rebelde na magsuko na huli ta bukas palad nindang aakuon an mga ini. (Vince Villar)\n10 NPA, nagsuko sa Albay Reviewed by Bicol Standard Newspaper on Friday, January 19, 2018 Rating: 5


Dugang na Army Battalion pinadara sa Masbate-9th ID\nNagpadara nin dugang na sarong batalyon kan mga soldados an 9th Infantry Division (9th ID) kan Armed Forces of the Philippines sa Masbate nganing iwarak an saindang mga operasyon sa natatada pang kumunistang grupo asin pagmantenir kan paz y orden sa maabot na eleksyon sa provinciang ini.\nAlagad bako lang laban sa insurhencia an saindang misyon envez makakatabang pa sa pagmantenir kan paz y orden sa maabot na eleksyon lokal asin nasyonal sa Mayo 9, 2022 mantang an Masbate parating may halangkaw na caso na may relasyon sa eleksyon.\nSi Major General Alex Luna, Commander Officer kan 9th ID sa Bicol na may base sa Camp Elias Angeles, San Jose, Pili, Camarines Sur saiyang pinadara an tropa kan 9th Infantry Battalion sa pamamayo ni Lt. Col. Benjie Lonogan.\nDugang na fuersa sinda sa duwang batalyon sa islang provincia kan Bicol na igwa na gabos nin tolong batalyon kan mga soldados.\nIni an mga pahayag sa Bicol Mail ni Major John Paul Belleza, opisyal na parataram kan 9th ID mantang pigtatawan ninda nin prioridad na halughogon na an natatada pang nasa 30 hasta 40 por cientong rebeldeng New People’s Army sagcod na taposon ninda an giyera laban sa insurhencia.\nKan mga nakaaging manga bulan sunod-sunod nang mga rebeldeng NPA an nagbabalik na an saindang grupo sa gobierno envez saindang kinukundenar an mga nangyayari sa laog kan organisasyon kan kumunista asin mayo pa sindang futuro kun dai tutuwadan an pakikipag-laban sa gobierno.\nMaging man an ordinaryong namamanuan nagco-cooperar na sa soldados kan gobierno contra sa CPP/NPA, sabi pa ni Belleza.\nAn insurhencia saro sa naghahasok nin kariribokan sa Masbate maging kun panahon nin eleksyon sagcod na nag-iimponer nin permit to campaign asin permit to win sa mga nagcacandidato.\nAlagad an militar asin Philippine National Police sa Bicol nagpapatanid sa mga candidato na dai magbayad kan PTC asin PTW huli ta puedeng sangatan sinda nin caso.\n9th ID kan AFP nagpadara nin dugang na mga soldados sa Masbate nganing dugangan an fuersa laban sa CPP/NPA asin magmantenir kan paz y orden sa maabot na eleksyon. (Major J.P. Belleza)\nMagkakaigwa nin pag-monitor an PNP asin PA sa posibleng operasyon kan rebeldeng NPA nganing makakolekta alagad an mga politico pinapatanidan kan awtoridad.\nSa Camp Semion Ola kan Bicol PNP sa Ciudad nin Legazpi, Si Brig. General Jonnel Estomo nag-aandam na magpadara man kan saindang augmentation force sa Masbate.\nSa record kan PNP kun panahon nin eleksyon dakul an mga insidente nin kriminalidad sa Masbate sagcod na napadara sinda nin dugang na fuersa nganing makatabang sa pagmantenir kan paz y orden.\nMientras tanto, nag-atubang an mga opisyal kan 9th ID sa sarong forum sa mga estudiantes kan Tiwi Community College nganing saindang ipaliwanag an kararatan dara kan insurhencia sa mga jovenes.\nMayong futuro sa paglaog sa organisasyon o magbale sa CPP/NPA an marhay na futuro atendiran an saindang pag-adal para sa saindang futuro sa edukasyon.


Home / Bicol News / News / Power / Tensyon nagbungkaras sa Aleco\nTensyon nagbungkaras sa Aleco\nBicol Standard Newspaper Wednesday, January 08, 2014 Bicol News, News, Power\nNapano nin kariribukan an oficina Albay Power and Energy Corporation (APEC) o an dating Albay Electric Cooperative (ALECO) kasuogma, causa tanganing maparalisa an operasyon kan nasabing cooperatiba.\nIni matapos probaran kan sarong grupo na ulangon an an pagtake over sa manehamiento kan Aleco kan San Miguel Corporation -SMC Global Power.\nAn insidenteng ini pigkonfirmar ni Energy Secretary Carlos Petilla na nagsabi na may poco mas o menos 100 katawo na nag-ocupar kan ibang parte kan APEC compound tanganing pugulan an oficialmenteng pagturnover kan manehamiento kan Aleco.\nSegun sa informante kan BICOL STANDARD, reklamo kan grupo an dai suboot pigsapubliko kan nakapalaog sa pirmadong Concession Agreement. Duda ninda, na posibleng may mga isiningit na kondisyones na kontra sa interes kan mga Albayano.\nSarong meeting na an ipinaapod kan Energy Secretary, tanganing dai na maulit an siring na insidente.\nMaroromduman sa SMC Global inaward an derecho na imanehar an Aleco sa laog nin 35 taon matapos ini manggana sa bidding.\nSinasabing mapaluwas nin P350M an SMC Global na masirbing separation payment para sa mga maaapektuhang mga empleyado kan Aleco. Mientras tanto, nag-earmark naman ining P250M para sa capital expenditure.\nAn nasambit na compania saro sa pinakadakulang independent power generation companies sa enterong Pilipinas na may installed capacity na 2,545 megawatts.\nTensyon nagbungkaras sa Aleco Reviewed by Bicol Standard Newspaper on Wednesday, January 08, 2014 Rating: 5


Bordado nagtahaw na sa isyu sa Sitio Caorasan\nPili, Camarines Sur – Nagtahaw na si Congresista Gabriel H. Bordado Jr. kan tercer distrito kan Camarines Sur na dapat magkaigwa nin diyalogo kan grupo nin mga paraoma na apektado kan re-orientation project sa Naga Airport na dapat yaon an presencia nin mga congresista kan Camarines Sur, LGU Pili, Capitolyo Provincial asin iba pang stakeholders nganing resolberan an controvercia sa neutral na lugar asin pangenotan ni Presidential Adviser for Bicol Affairs Marvel Clavecilla nganing mayong masabi na may political bias.\nSi Bordado, nag-atubang kasoodmang aga sa mga lideres asin miembros kan grupo nin paraoma sa lugar mismo kan Sitio Caorasan, Brgy. San Agustin, Pili, Camarines Sur na nagkaigwa sinda nin sarong oras na diyalogo na yaon an presencia ni Alcalde Tomas Bongalonta.\nSaiyang dinangog an voces kan sektor nin paraoma na pinangenotan ni Artemio Sanchez na nagluluwas sa saindang mga reclamo na mayong consultasyon na ginibo an gobierno provincial kan Camarines Sur maging an Department of Transportation (DOTr), huli ta dai lamang sinda nakarecibe nin surat na tatamaan sinda kan proyecto sa aeropuerto an mahiwas na kaomahan sa Brgy. San Agustin.\nNabigla sana an mga residentes kan Sitio Caorasan kan magralaog an mga truck kan Capitolyo Provincial, mga alas 4:00 nin aga kan nakaaging semana asin pigtarambakan nin daga an tinampo na enterong paralisado si viaje kan motorista asin mayong makalaog na residentes sa Sitio Caorasan na apektado an maabot sa 247 kaharongan, sabi sa mga pahayag ninda Mrs. Nenita Petallano, Ryan Unidas asin iba pang nagvoces kan saindng kaangotan sa provincia.\nPinaliwanag man ni Bordado an mayor na katuyohan kan DOTr sa re-orientation project kan aeropuerto na papakinabangan kan mga taga Camarines Sur alagad kun igwang isyu dapat paagihon sa matuninong na orolay asin magkaigwa liwat nin diyalogo na aatendiran kan mga stakeholders.\nNaging cuetionable sa apektadong residentes an ginibo kan Task Force Sagip Kalikasan na nakatakop an saindang lalawgon kan laogon an saindang lugar asin tano ta an pagtambak nin daga ginibo alas 4:00 nin agang amay.\nAn congresista pinaaram sa grupo nin paraoma bilang representante sa Bicol ni Presidente Rodrigo Duterte si PABA Clavecilla na iyo an dapat magtahaw sa liwat na gigibohon na diyalogo na pig-recomendar gibohon sa neutral na lugar sa Ateneo de Naga University, nag-uyon na an grupo nin paraoma nganing resolberan an isyu.\nAn grupo igwa nang ginibong barikada palaog sa Sitio nganing ulangon an arin man na maprobar na tambangan nin daga an saindang tinampo asin lugar na mayong tamang consultasyon.\nAn kariribokan sa Sitio Caorasan iyo naman an mainit na pasimbagan sa mga estasyones nin radyo ninda Congresista LRay Villafuerte kan segundo distrito asin Congresista Rolando Andaya Jr kan premir distrito asin nagsurog naman si dating Diputado Luis Villafuerte sa mag-amang LRay asin Gobernador Migz Villafuerte.\nPABA CLAVECILLA KINAOLAY NI BORDADO SA TELELPONO\nMga alas 11:30 nin aga kasoodmang Miercules matapos kan ginibong diyalogo ni Bordado sa mga paraoma, kinaolay kan diputado si PABA Clavecilla nganing iyo an mangenotan sa orolay sa controvercia alagad nagsabi an dating RTC Judge na halat-halaton muna an resulta kan caso sa expropriation case sa corte na magkakaigwang vista hapon kan kaparejong aldaw antes sinda magtalaan nin diyalogo.\nNag-uyon digdi si Bordado na halaton muna na matapos an pendienteng caso sa jusgado mantang nagpahayag man si PABA Clavecilla na andam siyang magtabang huli ta pigmamawot kaini na maparikas na an proyecto sa re-orientation kan Naga Airport.\nTolong taon na an nakakaagi kan magkaigwa nin diyalogo an mga stakeholders na ginibo sa Ateneo de Naga University na an pig-orolayan iyo an proyecto sa Naga Airport na kun igwang apektadong sektor ipaaraman an proyecto sa paagi nin consultasyon.\nAn re-orientation project pigtagamahan nin fondo nin P3.53 bilyon sa panahon kan dating administrasyon ni Presidente Aquino alagad dai tolos na-implementar huli kan halawig na mga proceso sa DOTr asin CAAP. (DPA)